EXIT obeležava 50 godina Leta ljubavi uz nove Viber stikere - Dnevni list Danas\nTehnologije EXIT obeležava 50 godina Leta ljubavi uz nove Viber stikere\nNakon velikog uspeha „EXIT Adventure“ stikera koji su za godinu dana razmenjeni 15 miliona puta širom sveta, EXIT i Viber izdaju novi paket u čast 50. godišnjice velikog Leta ljubavi 1967. i to baš na Exitov sedamnaesti rođendan, 29. juna.\n0Piše: Danas Online 29. juna 2017. 14.58\nNakon što je nastao iz mirnih studentskih protesta pre skoro dve decenije, EXIT oživljava revolucionarni hipi pokret koji je zauvek promenio svet pre pola veka uz prepoznatljivi flower power i univerzalnu poruku mira, ljubavi i zajedništva. Ove godine, fanovi festivala širom sveta poslali su oko 3.000 kreativnih ideja za nove stikere EXIT asistentu putem Viber javnog naloga (prijavi se putem ovog linka).\nPratioci Exita na Viberu izabrali su tri najbolje i njihove ideje su uključene u konačni hipi-paket koji sadrži 23 stikera dostupne na srpskom i engleskom jeziku! EXIT Festival je među najpopularnijim svetskim brendovima na Viberu, sa oko 1,1 miliona pratilaca iz 174 zemlje zahvaljujući prethodnom paketu stikera koji su odmah postali hit i razmenjeni su preko 15 miliona puta širom sveta.\nexit festival, viberNovi Sad


Najviše izvozimo aluminijum, struju i naftu – Bankar.me\nNovember 23, 2019 CRNA GORA, SVE VIJESTI, TRGOVINA Leave a comment\nVijesti su podatke o najvećim izvoznicima i uvoznicima dobili od kompanije Business Intelligence Consulting Montenegro čija je to nova usluga na platformi BInfo.me koja korisnicima pruža javne podatke o pravnim licima registrovanim u Crnoj Gori.\nUniprom je najviše aluminijuma prošle godine izvezao u Mađarsku za 43,8 miliona eura, a zatim slijede Srbija sa 9,8 miliona, Slovenija 5,8 miliona, Italija 2,95 miliona… Kompanija je najviše uvozila robu klasifilcovanu kao neorganslci proizvodi i jedinjena, a što se odnosi na glinicu, i to iz Bosne i Hercegovine za 17,2 miliona i iz Rumunije za 13,2 miliona. Značajna količina uVoza odnosi se na energente struju i naftne derivate i to najviše iz Srbije za Srbije 3.6 miliona i iz Hrvatske za 2,8 miliona.\nIzvoz Uniproma čini 18 odsto ukupnog crnogorskog izvoza u 2018. godini koji je iznosio 400 miliona, dok uvoz kompanije iznosi 1.7 odsto ukupnog uvoza od 2,55 milijardi eura. On je i kompanija sa najvećom pozitivnom razlikom između izvoza i uvoza od 29 miliona eura.\nPodgorička fabrika ljekova Hemomont je četvrti po veličini izvoznika sa 21 milion eura, dok je njen uvoz istovremeno 17,2 miliona eura. Sko svi farmaceutski proizvodi izvoze se u Srbiju 20,3 miliona eura, odakle je i većinski vlasnik fabrike…., dok je još u BiH izveze oko pola miliona. Opremu i sirovine za proizvodnju ova kompanija najviše uvozi iz Njemačke i to za 11,5 miliona, dok uvoz iz Srbije vrijedi 2,7 miliona eura.\nNikšićka Željezara Tosčelik izvezla je lani proizvoda za 18,7 miliona eura, dok je njen uvoz bio 8,2 miliona eura. Najviže čelika i željeza prodato je u Njemačkoj i to za 8,1 miliona, a zatim slijede Velika Britanija sa 3,2 miliona, Holandija 1,7 miliona,…Najveća stavka u uvozu su energenti i to iz BiH za 1,2 miliona eura, dok se proizvoda od željeza najviše uvozilo iz Slovenije za milion eura, a opreme i mašina iz Ukrajine za 770 hiljada eura.\nUniprom metali iz Nikšića, druge firme Veselina Pejovića koja je preuzela rudnike boksita u Nikšiću, izvezli su rude u vrijednosti od 14,9 miliona eura dok istovremeno ni jesu imali nimalo uvoza. Najviše rude otišlo je u Kinu za 10,6 miliona eura, zatim u BiH za 3,8 miliona i u Poljsku za skoro pola miliona eura.\nPOJMOVIizvoz crnogorskih kompanija robna razmjena Uvoz izvoz\nPrevious Naslovne strane dnevnih novina za 23. novembar\nSljedeći Predlog budžeta: Bruto plate rastu u skoro svim ministarstvima


Datum objave: četvrtak, 31 januara, 2013\n“Silos” je zatvoren je 27.januara 1996.godine – istog datuma kao i monstruozni nacistički logor “Aušvic”…Radojka Pandurević je, nakon 1 339 dana provedenih u logoru, puštena uveče 26.januara 1996.godine, samo noć prije njegovog raspuštanja.\nBRATUNAC, 31.JANUARA/SRNA/- Prije 17 godina zatvoren je zloglasni logor “Silos” u Tarčinu kod Hadžića, a još niko nije osuđen za višegodišnja mučenja, zlostavljanja i ubistva Srba.\n“Silos” je zatvoren je 27.januara 1996.godine – istog datuma kao i monstruozni nacistički logor “Aušvic”.\nHaški tribunal nije nikog procesuirao za četvorogodišnje mučenje više od 700 Srba u tom logori kao i za mučenja nekoliko desetina Hrvata u jednom kraćem periodu. U Sudu BiH u toku je suđenje osmorici Bošnjaka za zločine u “Silosu”, a predmet se vodi kao “Đelilović i ostali”.\nNedavno je tužilac Tužilaštva BiH Behaija Krnjić obustavio istragu protiv 455 lica koja su dovođena u vezu sa zločinima i nehumanim ponašanjem prema zarobljenicima u logorima “Silos“, “Pazarić“ i “Igman“, navodeći da “nema dovoljno dokaza za ta lica koja se terete da su mučila logoraše”.\nRadojka Pandurević je, nakon 1 339 dana provedenih u logoru “Silos“, puštena uveče 26.januara 1996.godine, samo noć prije njegovog raspuštanja. Po nju i Bosiljku Aleksić došla je međunarodna policija da ih izvede kako se ne bi vidjelo da je u logoru bilo i žena, što je bošnjačka vlast skrivala.\nZarobljena je u vlastitoj kući 28.maja 1992.godine i sa još 17 Srba mještana Tarčina i okoline odvedena u Silos gdje je mučena, ponižavana, prepadana i maltretirana 44 mjeseca, iako je prilikom potpisivanja Dejtonskog sporazuma bilo dogovoreno da se do 19. januara raspuste svi logori u BiH.\n“Alija Izetbegović je prekršio taj dogovor i nas 43. držao u logoru 7-8 dana duže”, ispričala je Radojka SRNI.\nPandurevićeva je ogorčena zbog pristrasnosti Haškog tribunala koji za 17 godina nije podigao ni jednu optužnicu za zločine nad Srbima u muslimanskim logorima, a kamoli da je nekog osudio za nezakonito lišavanje slobode nedužnih civila, tuče, ubistva i mučenja Srba u logorima.\nU Hagu nije bio optužnice ni za odvođenje na prisilni rad na borbenim linijama i tjeranje zatvorenika da idu kao “živi štit” u muslimanske akcije ili da prođu i deaktiviraju minska polja.\n“Koliko je pristrasan i antisrpski nastrojen Haški tribunal, pokazuje njegovo nedavno odbijanje da se pojavim kao svjedok odbrane Radovana karadžića i ispričam samo dio svjedočenja o mučenjima i ubijanju Srba u muslimanskim logorima kao neko ko je to skoro četiri godine svakodnevno gledao i doživljavao”, priča Pandurevićeva.\nKomentarišući obustavljanje istrage Tužilaštva BiH protiv 455 lica za zlostavljanje Srba u logorima na području Hadžića, Pandurevićeva navodi da se dvoumi dali da se pojavi kao svjedok pred Sudom BiH u predmetu “Đelilović i ostali”, jer svjedočenja dovode do novih stresova i psihičkog uznemiravanja logoraša.\n“Doživjeću nove stresove i razočarenja, a Sud sudi kako hoće i prema dosadašnjim iskustvima – slabo uzima u obzir svjedočenja logoraša, što dovodi do novog ponižavanja i osjećaja potpune nezaštićenosti i nemoći logoraša da i nakon 17 godina dođu do pravde, odnosno da se njihova svjedočenja o preživljenim torturama uvrste u dokaze protiv osumnjičenih”, ističe Pandurevićeva.\nOna navodi da je tužilac u tom predmetu onaj koji je i prekinuo istragu protiv ostalih 455 lica među kojima ima onih koji su formirali logore, naređivali, tukli i zlostavljali logoraše i imaju veću odgovornost od nekih od ovih osam kojima se sudi.\n“S obzirom na dosadašnje iskustvo, ne bi me iznenadilo i da ova grupa bude oslobođena, uz neko banalno obrazloženje, uprkos dokazima, činjenicama i preživjelim logorašima koji su spremni da svjedoče i čija ljekarska uvjerenja pokazuju kakve su sve strahote preživjeli i batine dobijali”, konstatuje Pandurevićeva.\nPrema njenim riječima apsurdno je da se ne sudi Enesu Kaziću koji je nju i još nekoliko osoba lično zatvorio u “Silos“ sa puškom “na gotovs“ prislonjenom na glavu, a još radi u nekoj bezbjednosnoj službi BiH.\nOna smatra da ni institucije Republike Srpske ne pomažu dovoljno logorašima koji treba da svjedoče i da se dešava da tužioci zaobilaze ključne detalje i činjenice prilikom uzimanja izjava i saslušavanja svjedoka i pitaju ih za neke nebitne detalje.\n“Tužioci bi trebali nastojati da na razne načine dođu do što više i što uvjerljivijih podataka i saznanja iz više izvora koji su im dostupni, da što bolje pripreme optužnice, a ne da omalovažavaju logoraše ili druge svjedoke i njihova iskaze i ljekarska uvjerenja dovode u sumnju da bi spriječili procesuiranje zločinaca”, kaže Pandurevićeva.\nOna tvrdi da se,kada je u pitanju dokazivanje i procesuiranje zločina počinjenih nad Srbima u “Silosu“ i drugim logorima, nailazi na opstrukciju i međunarodnih i pravosudnih organa BiH, kojima je zajednički cilj da osude što više Srba, prikriju muslimanske zločine i da u svijetu održavaju lažnu medijsku sliku da su Bošnjaci bili jedine žrtve…\nPandurevićeva poručuje da će se srpski logoraši do kraja života boriti da se lažna slika o ratu u BiH promijeni i da oni koji su ih u logorima mučili odgovaraju ili barem da strahuju od odgovornosti…


"BAJDEN I EU TRAŽILI OD KS DA U PARLAMENTU GLASA ZA S. SUD"\nRTK 2, RTK\t utorak, 17 novembar 2020 15:27\nPRIŠTINA - Vršilac dužnosti predsedavajućeg DPK, Enver Hodžaj, saopštio je da je novi predsednik SAD-a, a nekadašnji potpredsednik, Džo Bajden, neposredno pre osnivanja Specijalnog suda, poslao pismo najvišim kosovskim zvaničnicima kojim im je poručio da bi u parlamentu trebalo da se glasa za formiranje ovog suda.\n„Potredsednik Bajden je u to vreme poslao pismo Kosovu da se glasa za ovaj Sud. Ako želite, objavićemo ovo pismo sutra. Bajden je to pismo poslao predsednici, Atifeti Jahjagi i premijeru Tačiju“, rekao je Hodžaj u „Debati plus“, govoreći o periodu koji je prethodio izglasavanju zakona o formiranju Specijalnog suda u kosovskoj skupštini.\nHodžaj dodaje da je pismo dokazalo da Amerikanci zahtevaju da se izglasa i formira Specijalni sud, a da je isti zahtev stigao iz Evropske unije, ali i od strane drugih „partnera Kosova“.\nHodžaj poručuje da nije u redu „podizati maglu“ 2020. godine povodom osnivanja Specijalnog suda.\n„Proces uspostavljanja Specijalnog suda nije zavisio od Kosova. Taj proces je međunarodna zajednica sprovodila i pre 2015. godine“, dodao je Hodžaj.\nDa je međunarodna zajednica, a prvenstveno EU i SAD, insistirala na sprovođenju istrage, a potom i formiranju Specijalnog suda pod okriljem EU, potvrdio je nedavno nekadašnji glavni tužilac Specijalnog tima Evropske unije za zločine na Kosovu od 1999, Klint Vilijamson, za albansku RTV Ora. Ovo soluciju je Vilijamson video kao bolju za Kosovo od dve moguće.\n„Kosovo je stavljeno pred dilemu – dozvolite da EU formira Specijalni sud pod svojim zakonskim ovlašćenjima na Kosovu i sarađujte sa njima ili da se stvari vrate u UN gde su Rusija i Srbija zahtevale uspostavljanje novog tribunala“, izjavio je Vilijamson.\n22. JUNA OTVARAJU SE SVI KOPNENI PRELAZI\nponedeljak, 15 jun 2020 13:25\nSTANO: NA SASTANKU 12. JULA NE OČEKUJEMO DOGOVOR\nčetvrtak, 09 jul 2020 13:51


- To su ljudi koji su iz nekog razloga, bez obzira što je država obezbedila vakcine, odlučili da se ne vakcinišu i među njima, nažalost, mnogi u ovom momentu se bore za život - rekla je ministarka Kisić Tepavčević, odgovarajući na pitanja novinara u Beogradu.\nSa druge strane, dodala je da je kada su pitanju ustanove socijalne zaštite, pre svega gerontološki centri, više od 90 odsto svih osoba vakcinisano.\nDarija Kisić Tepavčević je precizirala da je na današnji dan 277 osoba u tim ustanovama pozitivno na koronavirus.\nVećina njih ima blagu kliničku sliku ili čak nema nikakve simptome, rekla je Kisić Tepavčević, koja je i ministarka za rad, zapošljavanje, boračka i socijalna pitanja.\n- Otkriveno je da su pozitivni zato što mi svake nedelje snabdevamo sve gerontološke centre antigenskim testovima i prilikom različitih poseta i aktivnosti, povratka u dom, vrši se provera njihovog statusa kada je u pitanju koronavirus - rekla je ministarka.\nNavela je da većina osoba koje su trenutno pozitivne na kovid-19, a nalaze se u gerontološkim centrima, nije imala kliničku sliku koja je zahtevala hospitalizaciju što, dodala je, nedvosmisleno govori da je upravo na tim najosetljivijim mestima vakcinacija našim najstarijim sugrađanima spasila život.\nKisić Tepavčević je istakla da je jedina poruka "vakcinacija, vakcinacija i vakcinacija" i naglasila da nijedna druga mera nema nikakvu alternativu.\nPodvukla je da unutar Kriznog štaba ne postoje bilo kakvi sukobi.\n- Sastav Kriznog štaba je takav da su tu ljudi koji sagledavaju različite aspekte uticaja bolesti. Tu je uvek razmena mišljenja sa različitih aspekata sagledavanja uticaja bolesti na društvo, ali svi su jednoglasni u činjenici da vakcinacija nema alternativu - rekla je Kisić Tepavčević i još jednom apelovala na sve da se vakcinišu.\nKrizni štab vakcinacija Darija Kisić Tepavčević korona virus Ministarka Darija Kisić Tepavčević


HomeVestiRekordan broj novozaraženih u SAD\nU SAD tokom poslednjih 24 sata zaraženo je još oko 69.000 ljudi, čime je već treći dan registrovan rekordan broj novoobolelih.\nU devet država – Aljasci, Džordžiji, Ajdahu, Ajovi, Luizijani, Montani, Ohaju, Juti i Viskonsinu – prijavljen je rekordan broj zaraženih u jednom danu, navodi Rojters.\nU Teksasu, još jednom žarištu, guverner Greg Ebot upozorio je da bi ovakva situacija mogla da izazove nove pritiske, ako broj hospitalizovanih ne bude smanjen uz mere kao što su nošenje maski i gizičko distanciranje.\nFlorida je tokom poslednje dve sedmice postala jedno od najgorih žarišta epidemije, čime je kompanija „Volt Dizni“ sprečena u planovima da otvori tematski park na jednom od žarišta – Floridi.\nIako je glavni lekar u kompaniji „Dizni“ rekao da veruje da će pravila i mere koje su preduzeli omogućiti posetiocima siguran boravak u tematskim parkovima, 19.000 ljudi, među njima i neki zaposleni u kompaniji, potpisali su peticiju da se otvaranje parka u Orlandu odloži.\nOvog meseca, Florida je konstantno prijavljivala dnevno više slučajeva nego bilo koja država u Evropi u momentu kad je bila u piku epidemije, navodi Rojters.


Srbija po kvalitetu buduće radne snage na 70. mestu - Blic | poslovi.rs\nSrbija po kvalitetu buduće radne snage na 70. mestu\nNaime, istraživanje Svetskog ekonomskog foruma predstavljeno danas na Kopaonik biznis forumu pokazalo je da se po obrazovanju i veštini Srbija nalazi na 58. mestu od 135 zemanja koje obuhvataju istraživanje. Od zemalja u regionu najbolje je pozicionirana Slovenija koja je na 19. dok su ispred nas i Crna Gora na 48. i Hrvatska na 58. mestu.\nIza nas su samo Bosna i Hercegovina na 75. mestu, dok je najgore rangirana bivša jugoslovenska država Severna Makedonija koja je na 80. mestu.Što se tiče kvaliteta postojeće radne snage, situacija je gotovo identična - Srbija je na 53. mestu, ispred nas su Slovenija, Crna Gora i Hrvatska tim redom, dok je Severna Makedonija nešto bolje pozicionirana od BiH, koja je na 80. mestu.\nIpak, najviše zabrinjava podatak da je što se tiče kvaliteta buduće radne snage. Srbija je na tom aspektu na nezavidnom 70. mestu od 135 zemalja.\nOsim već pomenutih susednih država koje su ispred nas po ovom parametru ispred nas je i Bosna i Hercegovina koja je zauzela 66. mesto, dok je gora od nas samo Severna Makedonija koja je na 77. mestu.\nKo je najbolji u ovim kategorijama na svetu?\nŠto se tiče vodećih zemalja u ove tri kategorije, najbolja po obrazovanju i veštinama je Danska, slede je Švajcarska i Norveška.Najbolji kvalitet trenutne radne snage ima Švajcarska, na drugom mestu je Nemačka, dok je na trećem emstu pozicionirana Danska.\nU domenu kvaliteta buduće radne snage titulu najbolje ima Finska, a na drugom mestu je Holandija.


Tanjug 14. februara 2020. 13:49\nBEOGRAD – Izložba „Sveti Sava Svetogorac i Hilandarac. Savremeni umetnički izraz“ biće otvorena 19. februara u Konaku kneginje Ljubice u Beogradu.\nPovodom osamstogodišnjice samostalnosti Srpske pravoslavne crkve i posvećenja Svetog Save, Svetogorca i Hilandarca, za prvog Arhiepiskopa srpskog (1219 – 2019) izložbu su organizovali Zadužbina Svetog manastira Hilandara i Svetogorski dom.\nPostavka je kao deo programa proslave jubileja postavljena 5. decembra u galeriji Svetogorskog doma u Solunu.\nInicijativu za organizaciju programa u okviru kojeg je priređena izložba pokrenuo je arhimandrit Metodije, iguman Svetog manastira Hilandara, kao član Upravnog odbora „Svetogorskog doma“.\nIdeja je potekla kao opšti svetogorski doprinos u obeležavanju velikog jubileja srpskog naroda, Srpske pravoslavne crkve i monaške zajednice Svete Gore.\nIzložba se sastoji od radova radionica i umetnika među kojima su Ikonografska radionica Kelije Svetog Nikolaja – Burazeri, Radionica Manastira Makrinos, Anastasije iz Kelije Svetog Jovana Preteče – „Dionisije iz Furne“ Manastira Kutlumuša, Jorgos Kordis, Konstaninos Vafijadis, Janis Masteropulos, Simeon Teodosopulos, Jeremija, Miomir Bucalo…\nKustos izložbe je Anastasios Duros, direktor Svetogorskog doma.


Šećerna bolest tihi ubica i na jugu Srbije - juGmedia\nLESKOVAC – Zavod za javno zdravlje u Leskovcu registrovao je 550 novoobolelih u Jablaničkom okruga, ili 12 bolesnih na 1000 stanovnika, što je stopa manja od prosečne na nivou Srbije i tri puta manja od stope u Mačvanskom okrugu.\nŠećerna bolest je najtihiji ubica jer jedna od dve osobe ne zana da je bolesna. U svetu živi 366 miliona ljudis sa dejabetesom od kojih su skoro 100 miliona vezani za insulin, a svakih sedam minuta umre po jedan stanovnik plante od posledica pve bplesti koja razara krvne organe.\nNa osnovu podataka IDF-a i “Batuta” – Registar za dijabetes, procenjuje se da u Srbiji približno 670.000 ljudi ima dijabetes, što je 8,5 odsto stanovnika.\nPIROT - Na krovu Tehniške škole u Pirotu danas je postavljeno 16 panela za rad buduće mini solarne elektrane. (više…)\nNa Fakultetu sporta zaratili dekan i profesor\nNIŠ - Na fakultetu sporta na kom je u toku izbor dekana, za šta se ponovo kandidovao Milovan Bratić, koji je na ovoj funkciji od 2012. godine, pljušte…


Elektroprivreda Crne Gore smanjila je gubitke – Energy Press\nUkupni godišnji gubici električne energije u elektrodistributivnom sistemu Elektroprivrede Crne Gore posljednjih godina su smanjeni sa 22,5 odsto, koliko su iznosili u 2009. godini, na 16,7 odsto u prošloj godini.\nPredstavnici EPCG su saopštili da je Regulatorna agencija za energetiku RAE, prilikom utvrđivanja regulatornog prihoda i cijena struje za tekući regulatorni period, koji traje do 31. jula, odobrila gubitke u distributivnom sistemu od devet odsto. “Gubici preko devet odsto predstavljaju isključivo trošak EPCG i ne prelivaju se na račune građana”, kazali su agenciji Mina-business predstavnici elektroenergetske kompanije. Oni su dodali da u EPCG očekuju da u narednom periodu dobiju studiju gubitaka koju, za potrebe kompanije, radi Elektrotehnički fakultet u Podgorici. EPCG je, kako su podsjetili njeni predstavnici, još u decembru 2011. godine počela realizaciju projekta unaprjeđenja sistema mjerenja u distribuciji, u okviru kojeg je ugrađeno oko 165,5 hiljada novih, multifunkcionalnih brojila.“Tom modernom tehnologijom daljinskog mjerenja je za sada obuhvćeno oko 43 odsto crnogorskog konzuma, a zahvaljujući toj investiciji gubici u pojedinim trafo reonima smanjeni su nekoliko puta i na nivou su evropskih standarda”, rekli su predstavnici EPCG.\nOni su dodali da je prva faza koštala više od 40 miliona eura. EPCG je 1. marta počela realizaciju druge faze projekta modernizacije mjerenja potrošnje električne energije, vrijednog 36 miliona eura, u okviru kojeg će u naredne dvije godine biti ugrađeno još 80.000 novih multifunkcionalnih brojila. “Ugradnja brojila podrazumijeva i rekonstrukciju postojeće mreže, odnosno zamjenu drvenih stubova betonskim i ugradnju samonosivog kablovskog snopa, što značajno doprinosi poboljšanju kvaliteta napajanja i smanjenju gubitaka”, kazali su predstavnici EPCG. Vrijednost prve i druge faze projekta, koji je Evropka banka za obnovu i razvoj ocijenila kao jedan od najboljih za područje jugoistočne Evrope, iznosi oko 80 miliona eura. EPCG je, kako su naveli njeni predstavnici, posljednjih nekoliko godina investirala desetine miliona eura u izgradnju distributivnih objekata i mreže u više crnogorskih opština, kako bi se obezbijedila stabilnosti elektroenergetskog sistema i smanjili gubici.\nEPCG svake godine izdvaja i značajna sredstva za redovno održavanje oko četiri hiljade trafo-stanica i više od 20.000 kilometara vazdušnih i kablovskih vodova. “U narednom periodu ćemo realizovati niz investicionih projekata u Distribuciji, u cilju dodatnog povećanja kvaliteta isporučene električne energije, smanjenja gubitaka, ali i stvaranja infrastrukturnih kapaciteta za priključenje novih potrošača”, saopštili su iz EPCG. (Mina)\nPožea na transformatoru Indian pointa


Sudski tumač za španski jezik, Beograd - BEPS Prevodi\nSudski tumači za španski jezik su svakako važan deo našeg prevodilačkog tima. U prevodilačkoj agenciji BEPS Translations, posebno obraćamo pažnju na tačnost i verodostojnost prevoda sa overom sudskog tumača, u ovom slučaju sudskog tumača za španski jezik.\nSudski tumači za španski jezik sa kojima radimo poseduju diplomu filološkog fakulteta, živeli su i boravili u zemljama španskog govornog područja i, što je najvažnije, besprekorno poznaju pravnu i administrativnu terminologiju, kao i propisana pravila u sudskom tumačenju. Sudski tumač za španski jezik može za vas prevesti dokument sa španskog na srpski jezik i obrnuto, ili tumačiti vaše usmeno izlaganje u sudu i drugim zvaničnim institucijama.\nKako su usluge sudskog tumača gotovo uvek hitne i neodložne, trudimo se da ih isporučimo u najkraćem mogućem roku. Kada je u pitanju pismeni prevod sa pečatom sudskog tumača za španski jezik, trudimo se da prevod završimo u roku od 24h. U slučaju da vam je potreban sudski tumač za španski jezik, kontaktirajte nas kako bismo vam dali procenu vašeg projekta.\nSudski tumači za španski jezik u prevodilačkoj firmi BEPS Translations stoje vam na raspolaganju kada su u pitanju:\nPrevod i overa svih vrsta dokumenata sa španskog na srpski jezik i obrnuto\nOvera već prevedenih tekstova sa španskog na srpski jezik i obrnuto, uz prethodnu proveru\nIzlazak na teren u smislu usmenog sudskog tumačenja španskog jezika u zvaničnim institucijama


Opština Kovačica » Završena isplata naknade porodiljama\nZavršena isplata naknade porodiljama\nOpština Kovačica je u okviru podrške porodicama sa decom, obezbedila oko 5.000.000 dinara za novorođene bebe u ovoj godini. Pored 235 beba koje su darovane sa 20.000 dinara, darovane su i trojke iz Kovačice sa po 20.000 dinara i dodatnih 80.000 i bebi opremom u vrednosti od 120.000 dinara.\nOve godine nije moglo biti upriličeno tradicionalno darivanje porodilja i beba, te su uplate izvršene putem tekućih računa i napravljen je prijem za gospodina Povolnog, oca trojki koje su rođene u Kovačici. Ovom prilikom tatu je dočekao predsednik opštine Kovačica, Jaroslav Hrubik, i Tanja Bubeskov i uručene su mu hranilice, auto sedišta (tzv jaja) i specijalizovana kolica za troje dece.\nPredsednik opštine Kovačica Jaroslav Hrubik istakao je da se i opština Kovačica, kao i država Srbija, trudi da poboljša i osnaži podršku porodicama sa decom, a da se rezultati vide i da je povećan broj novorođenih beba u protekloj godini u odnosu na prethodne.


Prva Srpska Televizija :: Info :: Ministri potpisali, uskoro – bez izvoda i državljanstava\n07. 08. 2017. 14:40 >> 14:41\nMinistri potpisali, uskoro – bez izvoda i državljanstava\nMinistri unutrašnjih poslova i državne uprave i lokalne samouprave Nebojša Stefanović i Branko Ružić potpisali su Sporazum o saradnji između dva ministarstva.\nCilj toga je uspostavljanje elektronske evidencije o državljanima Srbije, pa će početi proces upisa podataka iz Knjige državljana u Centralni registar.\n"Šalteri i papirologija konačno postaju prošlost. Sada je 21. vek i građanima i privredi moramo da olakšamo život, a ne da budu robovi birokratije", poručila je Brnabićeva, a saopštila je danas vladina Kancelarija za medije.\nPotpredsednik Vlade i ministar unutrašnjih poslova Nebojša Stefanović istakao je da je Sporazum novi korak ka unapređenju elektronske uprave u našoj zemlji, te da će se uspostavljanjem jedinstvene elektronske evidencije o državljanima Srbije ubrzati postupci prilikom izdavanja dokumenata, uz pojednostavljenu proceduru.\n"Građani više neće morati da čekaju na šalterima za uverenje o državljanstvu, a i državni organi koji prikupljaju neophodna dokumenta umesto njih moći će te podatke da provere istog trenutka uvidom u Centralni registar. Sve to će olakšati i ubrzati ceo proces, od čega će najveću korist imati građani", rekao je Stefanović.\nOn je dodao da uspostavljanje aplikacije za vođenje evidencije o državljanima u okviru Centralnog sistema donosi i druge pogodnosti.\n"Prenosom podataka iz postojećih evidencija koje nisu centralizovane dobićemo jedinstvenu elektronsku bazu koja garantuje bolje vođenje podataka i bržu dostupnost, ali i veću bezbednost podataka o ličnosti koji se nalaze u evidenciji", rekao je Stefanović.\nMinistar Ružić je naznačio da se uspostavljanjem elektronske evidencije o državljanima Srbije pojednostavljuje rešavanje zahteva građana koje imaju prema upravi.\n"Nema više donošenja izvoda, uverenja i drugih nepotrebnih dokumenata koje mi već imamo u bazi, već će ovlašćeni državni službenik uvidom u Centralni registar proveriti sve podatke koji su mu neophodni za odlučivanje", rekao je Ružić.\nRužić je konstatovao da je to velika promena i olakšanje u radu i za državne službenike, jer će doprineti njihovom bržem i efikasnijem radu.\nKako je naveo, oni više neće više čekati da druge institucije pošalju neophodne podatke ili informacije poštom, faksom ili na drugi način, već će do podataka neophodnih za odlučivanje ovlašćena lica doći elektronskim putem.\n"Ovo je revolucionarna promena za sve nas i znam da se svi tome radujemo", rekao je Ružić.\nPotpisanim sporazumom se stvaraju uslovi da javna uprava objedini osnovne podatke građana u elektronskom obliku na jednom mestu kako bi ubrzala rešavanje njihovih zahteva, imajući u vidu da više ne moraju da pribavljaju dokumenta, poput izvoda iz matične knjige rođenih i uverenja o državljanstvu, već ih službenici pribavljaju po službenoj dužnosti.\nU prethodnom periodu Ministarstvo državne uprave i lokalne samouprave je pokrenulo prepis u elektronski oblik svih matičnih knjiga koje vode jedinice lokalnih samouprava i ti podaci će do kraja 2017. godine biti u Centralnom registru matičnih knjiga, koji je u nadležnosti tog ministarstva.\nOd danas, zahvaljujući MUP-u, započeće proces upisa podataka i iz Knjige državljana Srbije u Centralni registar.


Plasiranjem lažnih vijesti Dodik pokušao samom sebi “podići cijenu” pred odlazak članova Predsjedništva BiH u Tursku! | Kakanj-X\nPlasiranjem lažnih vijesti Dodik pokušao samom sebi “podići cijenu” pred odlazak članova Predsjedništva BiH u Tursku!\nKako piše Slobodna Bosna (SB), činjenica da je preko režimske agencije u RS-u plasirana vijest koja ignoriše učešće druga dva člana Predsjedništva BiH, ne ukazuje samo na odsustvo elementarnog diplomatskog bontona, već i na pokušaj da se Dodiku prida veći značaj nego što ga realno ima.\nU medijima je prije nekoliko dana osvanula vijest da će predsjedavajući Predsjedništva Bosne i Hercegovne Milorad Dodik 16. marta u Ankari sa predsjednikom Republike Turske Recepom Tayyipom Erdoganom potpisati sporazum o građevinskim projektima, među kojima je i autoput Sarajevo – Beograd.\nRiječ je o nekompletnoj vijesti, koju je nakon sastanka ministra saobraćaja i komunikacija BiH Vojina Mitrovića s turskim ambasadorom Haldunom Kocem plasirala Srna s ciljem da se član Predsjedništva BiH iz RS-a predstavi kao pandan Erdoganu te da se minimizira uloga druge dvojice članova Predsjedništva BiH.\nKako saznaje “Slobodna Bosna“, istina je da će u posjetu Ankari ići sva trojica članova Predsjedništva, a tom prilikom će biti potpisan sporazum Erdogana i Predsjedništva Bosne i Hercegovine, a ne između Erdogana i Dodika.\nPredsjedavajući Predsjedništva BiH po službenoj dužnost stavlja potpis na sporazume Predsjedništva BiH, ali nema ustavne ovlasti da sam sklapa međudržavne sporazume, već to može raditi samo Predsjedništvo BiH.\nČinjenica da je preko režimske agencije u RS-u plasirana vijest koja ignoriše učešće druga dva člana Predsjedništva BiH, ne ukazuje samo na odsustvo elementarnog diplomatskog bontona, već i na pokušaj da se Dodiku prida veći značaj nego što ga realno ima.\nPoređenja radi, vrijedi podsjetiti da je u oktobru prošle godine Šefik Džaferović, kada je kao tadašnji predsjedavajući Predsjedništva BiH dobio poziv da sam posjeti Bruxelles i susretne se s najvišim zvaničnicima – pozvao i drugu dvojicu članova Predsjedništva da s njim idu u posjetu.\nS druge strane, iako u Ankaru idu sva trojica članova Predsjedništva BiH, krugovi bliski Dodiku grade lažnu predstavu da on sam ide u Ankaru na susret s Erdoganom, što dosta govori o njegovom konceptu politike, ali i objašnjava zašto nije u stanju graditi ozbiljne državničke odnose.


Veliki uspeh ekipe Igora Milanovića\nVaterpolisti Novog Beograda osvojili su prvu titulu šampiona Srbije od osnivanja kluba. Posle pobede u prvom meču na svom bazenu 17:9, Novobeograđani su slavili i u revanšu u Kragujevcu, posle boljeg izvođenja peteraca 17:15, nakon što je po završetku četvrte četvrtine rezultat bio izjednačen 14:14.\nEkipa Igora Milanovića je tako posle osvajanja pehara u Regionalnoj ligi, stigla do trofeja i u domaćem prvenstvu i tako dokazala da je najbolja u Srbiji. Reklo bi se potpuno zasluženo, ako se u obzir uzme podatak da je ovo bio sedmi trijumf Novog Beograda u devetom duelu sa Radničkim ove sezone.\nUšlo se u neizvesnu završnicu, a prava drama je viđena u poslednjih nekoliko sekundi. Prvo je Đorđe Vučinić iskoristio situaciju sa igračem više i tri sekunde pre kraja doneo vođstvo, da bi samo sekund pre isteka 32. minuta Stefan Branković uspeo da loptu ćušne u mrežu i meč odvede u peterce.\nVeliki ulog kao da je okovao ruke Kragujevčanima koji su promašili čak četiri penala, pa je Novi Beograd preciznim šutevima Strahinje Rašovića, Dušana Mandića i Radomira Drašovića overio veliki trijumf.\nVK Radnički Kragujevac VK Novi Beograd srpski vaterpolo superliga u vaterpolu


Vlado Georgiev peva za Nenada u Kulturnom centru - SandzakHaber.Net , Sandžačke Internet Novine !\nNaslovna Sandžak Novi Pazar Vlado Georgiev peva za Nenada u Kulturnom centru\nVlado Georgiev peva za Nenada u Kulturnom centru\nOd HaberNews - 10. Oktobra 2013. 0 89 Podeli na Fejsbuku\ntweet U Kulturnom centru Novog Pazara 12. oktobra biće održan humanitarni koncert u okviru akcije “Kuća za šampiona”, čiji prihod ide za izgradnju kuće atletičaru Nenadu Radanoviću.\nU Kulturnom centru Novog Pazara 12. oktobra biće održan humanitarni koncert u okviru akcije “Kuća za šampiona”, čiji prihod ide za izgradnju kuće atletičaru Nenadu Radanoviću (20). Reč je o mladom, ali uspešnom sportisti, koji je na mnogobrojnim takmičenjima ponosno branio boje Srbije. Na koncertu “Kuća za šampiona” nastupiće Vesna Pavlović i Snežana Vušović iz “Prvog glasa Srbije”, Marko Gredić, KUD “Ras” i specijalni gost Vlado Georgiev. Ulaznice koštaju 300 dinara, a organizator događaja je Društvo mladih umetnika Ras.\n– Zahvaljujem Bogu koji je sve ljude dobre volje poslao da mi pomognu, a posebno trenerima Aleksandru Stanojeviću i Goranu Stevanoviću, kao i golmanu Partizana Vladimiru Stojkoviću – kazao je atletičar Nenad Radanović.\ntweet Prethodni tekstNaser Orić – Dodikove službe mi podmeću eksploziv u kući!Sledeći tekstNaučnici: Do 2047. najhladnije godine će biti toplije nego najvrelije u prošlosti HaberNews\tPOVEZANE OBJAVEVIŠE OD AUTORA


Moonlight | Headliner\nRižiser filma “Moonlight” posle Oskara hoće i Gremi…\nBeri Dženkins, režiser Oskarom nagrađenog filma “Moonlight”, ne samo da se pored sedme umetnosti bavi i muzikom, već je objavio i album. Beri i njegv saradnik DJ Candlestick iz OG Ron C & Chopstars napravili su remikse albuma “Veckatimest” iz 2009. godine i ovogodišnjeg “Painted Ruins”, američke grupe Grizzly Bear. …\nDrama “Moonlight” o gej crnim muškarcima pobedila je favorita “La La Land” i osvojila glavnu nagradu Američke akademije za nauku i film koja je po 89. put dodeljena u Dolbi teatru u Holivudu. U jednom od najneprijatnijih trenutaka u istoriji Oskara, Fej Danavej i Voren Biti su proglasili pogrešnog dobitnika. …\nTrijumf za “La La Land”: Čak 7 Zlatnih globusa za američki film\nMjuzikl “La La Land” reditelja Demijena Šazela osvojio je sedam Zlatnih globusa na sinoćnoj dodeli ove prestižne nagrade u Los Anđelesu, koju su obeležile i kritike glumice Meril Strip na račun novoizabranog američkog predsednika Donalda Trampa. “La La Land”, priča o romansi između mlade glumice i džez pijaniste, potpuno je …


Dveri najavile podnošenje krivičnih prijava protiv gradskih vlasti zbog zagađenja Zapadne Morave - Društvo - Dnevni list Danas\nPočetna » Društvo » Dveri najavile podnošenje krivičnih prijava protiv gradskih vlasti zbog zagađenja Zapadne Morave\n0Piše: Beta 17. januara 2020. 15.41\n„Smatramo da je aktuelna gradska vlast, na čelu sa gradonačelnikom, najveći krivac za trenutno stanje, pre svega zbog svog nečinjenja“, navodi se u saopštenju Dveri.\nDveri su uputile gradskoj upravi Čačka zahtev za inspekcijski nadzor Zapadne Morave, pred obeležavnja Bogojavljenskih svečanosti 19. januara i plivanja za Časni krst u Zapadnoj Moravi za koje je prijavljen veliki broj učesnika.\n„Posebno napominejmo da su se ekološki opasne mrlje ponovo pojavile u reonu gradskog kupališta na Zapadnoj Moravi i da se jedino hitnim postupanjem mogu otklonti opasnosti od zagađenja“, navodi se u saopštenju Dveri.\nDveri podsećaju da njihova odbornička grupa od 16. aprila 2017. godine upozorava na veliki stepen zgađenosti Zapdne Morave i da uprkos do sada podnetim zahtevima nisu dobili nijedan zapisnik o inspekcijskoj kontroli te reke.\nOdobornčka grupa Dveri ističe da se u aprili ove godine obratila javnosti sa tim problemom,posle čega je usledilo zatvaranje gradskog kupališta na Zapadnoj Moravi, a čačanski Zavod za javno zdravlje obavio je merenje zagađenosti reke.\n„To su sve informacije od javnog značaja koje su javnosti prosleđivane krajnje selektivno. Među ovlašćenjima gradonačelnika Čačka je između ostalog i kontrola nivoa zagađenosti toka Zapadne Morave kroz Čačak. Na ovaj način propuštanjem dužnog nadzora doveden je i dovodi se u pitanje život i zdravlje ljudi, pogotovo onih koji će plivati 19. januara kao i uzorkovanje značjnog odumiranja ribljeg fonda“, navodi se u saopštenju.\nDveri ističu da je gradonačelnik Čačka ranije saopštio da je „uzročnik zagađenja Zapadne Morave čačanska Kompanija Sloboda“ odnosno „neispravnost njenog uređaja za prečišćavnaje“ i da povodom toga ništa nije preduzeto.\n„Napominjemo da ćemo u slučaju daljeg nepostupanja po našim zahtevima biti primorani da se obratimo nadelžnom tužilaštvu i da insistiramo na krivično – pravnim posledicama nepostupanja po prijavama“, navodi se u saopštenju odborničke grupe Dveri.\nDveri, Zagađenje, Zapadna Morava


Zanimaju me viša škola za dizajn enterijera i studije turskog jezika - da li mogu da upišem obe i šta mogu da radim kada završim? - BOŠ Karijera\nZanimaju me viša škola za dizajn enterijera i studije turskog jezika - da li mogu da upišem obe i šta mogu da radim kada završim?\nImam veći problem. Volela bih da upišem višu školu za dizajn enterijera ali, u isto vreme, i Filološki fakultet za turski jezik. Da li je moguće da upišem obe škole i šta bih mogla da radim sa tim školama kad ih završim?\nOdlično je što si identifikovala svoja interesovanja, to može da bude samo dobro. Jedino je pitanje kako na najbolji način da odgovoriš na njih. Ono što je teškoća sa upisivanjem dve visokoškolske institucije jeste to što ne bi mogla da budeš na budžetskom finansiranju na obe. Osim toga, treba da imaš u vidu da bi to zahtevalo dosta rada i truda, i da bi možda imala manje vremena da se posvetiš nekim drugim aktivnostima.\nUpravo zbog toga mislim da treba da se informišeš što više o zanimanjima kojima bi mogla da se baviš nakon studija jer je to, osim tvojih interesovanja i veština, još jedna od ključnih stvari koje su važne za tvoju odluku. Predložila bih ti da počneš od zvaničnih stranica visokoškolskih ustanova, a onda da nastaviš pretragu na internetu ili razgovorom sa osobama koje se bave odgovarajućim zanimanjanima. Generalno, nakon studija jezika možeš raditi u institucijama osnovnog i srednjeg obrazovanja i na Univerzitetu, u izdavačkim kućama, novinskim kućama i elektronskim medijima, kao prevodilac u institucijama koje imaju dodire sa turskim jezičkim područjem, kao prevodilac ili književni prevodilac, kao književni kritičar, na radiju i televiziji i u diplomatiji i spoljnoj trgovini. Kao dizajner enterijera možeš raditi kao saradnik u projektantskim timovima ili samostalno, na oformljenju enterijerskih projekata.\nKada istražiš detaljno ova zanimanja, razmisli o tome koje bi ti više odgovaralo i da li interesovanja za drugi studijski program možeš ispuniti i na neki drugi način, kao hobi ili kroz neformalno obrazovanje.


Press Online :: Festivali :: Belgrade Beer Fest za dobar imidž Beograda\n16. 08. 2016. - Autor: Pressonline\nBelgrade Beer Fest za dobar imidž Beograda\nPored promocije istorijskih i kulturnih spomenika grada, Turistička organizacija Beograda radi i na promociji manifestacija koje iz godine u godinu privlače sve veći broj stranih turista.\nJedna od najznačajnijih manifestacija u kalendaru događaja prestonice je Beogradski Beer Fest, koji već 14. godinu zaredom doprinosi povećanju broja stranih gostiju u avgustu mesecu.\n„Beer Fest je najposećeniji festival ne samo u zemlji, već i u jugoistočnoj Evropi, što čini da Beograd bude jedna od najpoželjnijih turističkih destinacija u ovom delu kontinenta“, kaže direktor TOB-a Miodrag Popović i ističe da su Turistička organizacija Beograda i svi ugostiteljski i smeštajni kapaciteti spremni da prihvate goste koji će zbog Beer Festa boraviti u glavnom gradu.\n„Beogradski festival piva godinama doprinosi građenju dobrog imidža Beograda. Pored stotina hiljada posetilaca ovog festivala, i poznati izvođači koji na njemu učestvuju su svojevrsni ambasadori našeg grada i zemlje u svetu“, ističe Popović.\nU prilog značaju Beer Festa za turizam grada govori i činjenica da će ove godine ekipa Travel XP kanala snimati emisiju o Beogradu upravo u vreme održavanja ovog festivala, kako bi zabeležili jedinstvenu atmosferu i broj posetilaca. Travel XP je deo kablovskih sistema na skoro svim kontinentima, tako da će najlepše putopisne slike Beograda obići ceo svet.\nBeogradski festival piva bio je i deo karavana koji Turistička organizacija Beograda ove godine do sada organizovala u gradovima regiona, gde je kroz različite muzičke nastupe najavljena ova manifestacija.


Pećinci - Blic Online\nSaobraćajna nezgoda u Pećincima, autobus se zakucao u stanicu\nNa autobuskoj stanici u Pećincima jutros se dogodila saobraćajna nezgoda kada je vozač autobusa izgubio kontrolu nad vozilom i udario u stanicu.\nHAPŠENJE U PEĆINCIMA Opljačkao benzinsku pumpu, odneo veliku sumu novca i deo ODMAH POTROŠIO\nPolicija u Pećincima je uhapsila N. B. (21), zbog postojanja osnova sumnje da je izvršio krivično delo teška krađa, saopštio je danas MUP.\nI BEOGRAD IMA MEGA KRST Visok je 12 metara, težak 65 tona i nalazi se na KRUŽNOM TOKU\nI Beograd je dobio svoj mega krst, sličan onom čuvenom Đurđevdanskom, postavljenom na ulazu u Kragujevac. Ovaj beogradski nalazi se na Prekoj kaldrmi, praktično na samoj granici opština Surčin i Pećinci, odnosno između Petrovčića i Karlovčića.\nOtkrivena ilegalna sportska kladionica u Pećincima\nPolicija u Rumi otkrila je danas u jednom iznajmljenom ugostiteljskom objektu u Pećincima nelegalnu sportsku kladionicu, bez potrebnog rešenja Ministarstva finansija - Uprave za igre na sreću, za odobrenje priređivanja igara na sreću, objavio je MUP Srbije na svom sajtu.\nPetnaestogodišnji Bojan Trifunović iz Ašanje kod Pećinaca preminuo je u ponedeljak uveče od posledice astmatičnog napada, a njegova majka Branka za sinovljevu smrt krivi lekare pećinačke Hitne pomoći.\nPripadnici Ministarstva unutrašnjih poslova u Pećincima noćas su, prilikom kontrole saobraćaja u Šimanovcima, zaplenili tonu i 800 kilograma duvana u listu.\nJEZIVA DRAMA U ZORU Upao komšinici u kuću i rekao: "Volim te kao majku, ali MORAM DA TE UBIJEM"\nMilan Gajić (22) uhapšen je juče zbog sumnje da je u selu Sremski Mihaljevci u opštini Pećinci upao u kuću Verice S. (74) i iskasapio je britvom. Pre nego što ju je napao, razbojnik je rekao: "Volim te kao majku, ali moraću da te ubijem".\nUHAPŠEN NAPADAČ IZ PEĆINACA Mladić starijoj komšinici (74) slomio ruku i nogu, izbo je nožem i OPLJAČKAO\n"BIO JE MLADIĆ ZA PRIMER" Krenuo da odveze devojku kući sa seoske slave, pa nastradao u direktnom sudaru\nU teškoj saobraćajnoj nesreći kod Subotišta u opštini Pećinci, poginuo je Branislav Grujić (27) iz Sibača. U sudaru "opel korse" i "folksvagen džete" tri osobe su lakše povređene.\n"AKO NEKOM KAŽEŠ, RAZNEĆU TE BOMBOM" Pedofil iz Pećinaca zlostavljao devojčicu (12) i uputio joj zastrašujuće pretnje\nŽivko P. (66) iz jednog sela u opštini Pećinci u Sremu uhapšen je zbog pedofilije jer je u više navrata napastvovao devojčicu (12) iz istog sela, saznaje "Blic".\nČlanica Predsedništva SNS Zorana Mihajlović odbila je da komentariše saopštenje te stranke u kome je, bez obzira na to što se na video snimku vidi da zameniku predsednika DS Igoru Salaku nepoznati muškarac otima telefon i baca ga u stranu, navedeno da je Salak sam bacio telefon u nameri da izrežira incident i uznemiri javnost.\nPoslanica Evropskog parlamenta zabrinuta zbog atmosfere na izborima u Pećincima\nPoslanica u Evropskom parlamentu (EP) Tanja Fajon kaže da je zabrinuta zbog "nasilja ili nedemokratske" atmosfere koja prati lokalne izbore u Srbiji.\nZašto se danas održavaju lokalni izbori u pet opština: Ostavke, promene vlasti, ali i "redovno stanje"\nRaspuštanje skupština opština, nemogućnost saradnje, ali i redovni rokovi razlozi su zašto se danas u pet opština u Srbiji održavaju lokalni izbori.\nLOKALNI IZBORI Jerkov: U Pećincima "javno glasanje", potpredsedniku stranke oteli telefon i bacili u jarak; SNS: DS ometa izborni proces (VIDEO)\nU Pećincima, Mionici, Negotinu, Preševu i Kostolcu danas su održani lokalni izbori, a birališta u tim opštinama zatvorena su u 20 sati.\nTRAGEDIJA Deo prikolice usmrtio ženu na zadnjem sedištu automobila\nPripadnici Ministarstva unutrašnjih poslova u Sremskoj Mitrovici i Pećincima, uhapsili su V. K., osumnjičenog da je pre četiri dana izazvao saobraćajnu nezgodu na autoputu Beograd - Batrovci, u kojoj je smrtno stradala jedna žena.\nGlasanje u Pećincima, Mionici, Negotinu, Preševu i Kostolcu, izborna tišina počinje u PONOĆ\nU Pećincima, Mionici, Negotinu, Preševu i Kostolcu u nedelju, 24. decembra, biće održani lokalni izbori, a izborna tišina počinje u ponoć.\nVučić: Prijem kod svetskih lidera sa poštovanjem zahvaljujući podršci naroda\nPredsednik SNS Aleksandar Vučić izjavio je večeras da je bio počastvovan sa kakvim poštovanjem su ga ovih dana primali predsednici Francuske, Rusije i Kube, ali da je uveren da mu takvo poštovanje ne bi bilo iskazano da nema podršku građana Pećinaca, Mionice, Negotina, Kostolca, građana Srbije.\nLOKALNI IZBORI U NEDELJU Glasanje u pet opština u Srbiji\nU Pećincima, Mionici, Negotinu, Preševu i Kostolcu u nedelju, 24. decembra, biće održani lokalni izbori, a pravo glasa u svih pet opština ima 117.162 birača. Biračka mesta biće otvorena u nedelju od sedam do 20 sati.\n"KRIO JE DA JE ROBIJAO 7 GODINA" Kada ga je izbacila iz kuće danima ju je pratio po selu, a ubrzo su oboje PRONAĐENI MRTVI\n"Mirsad je na početku veze sa mojom mamom bio med i mleko. A onda je počeo da pije, da maltretira i tuče nju i dvojicu moje braće."\nHOROR U PEĆINCIMA Poslao majku na kafu, a kada se vratila kući u jednoj sobi pronašla je ubijenu ženu, u drugoj svog obešenog sina\nMirsad Šiljaković (49) iz Pećinaca prekjuče je nožem usmrtio svoju bivšu nevenčanu suprugu Melitu Dmitrović (46), iz Donjih Petrovaca, u kući svoje majke u Pećincima, a zatim se obesio.\nTRAGEDIJA U PEĆINCIMA Muškarac nasmrt izbo bivšu ženu pa se obesio\nMuškarac M. S. (49) ubio je bivšu nevenčanu suprugu M. D. (46) u porodičnoj kući u Pećincima, a potom izvršio samoubistvo, saznaje "Blic".\nNova godina uz BEĆARAC I TAMBURAŠE - Praznično putovanje u srce Srema uz specijalni popust\nPećinci, sremska opština smeštena pored auto-puta Beograd-Šid pravi je raj za ljubitelje ravničarskih pejzaža, reke i dobre hrane.\nUkrao televizor iz Dnevnog boravka za decu sa teškoćama u razvoju, pa ga prodao na pijaci\nPripadnici Ministarstva unutrašnjih poslova u Pećincima rasvetlili su provalu u objekat za dnevni boravak za decu i mlade sa teškoćama u razvoju, vlasništvo Opštine Pećinci i pronašli osobu koja se sumnjiči za ovo krivično delo.


Inicijativa za prava osoba sa mentalnim invaliditetom MDRI-S i Udruženje Naša Kuća iz Beograda Vas pozivaju na infosesije za poslodavce o značaju uključivanja mladih sa mentalnim invaliditetom u svet rada u Nišu i Leskovcu.\nDatum: 27. septembar 2019.godine\nMesto održavanja: Hotel Aleksandar, Njegoševa 81 a, Niš i Indoc Centar, Pana Đukuća 42 Leskovac\nVreme trajanja: 09.00 – 12.00 sati i 14.00 – 17.00 sati.\nMolimo Vas da potvrdu svog učešća pošaljete na e -mail adresu mdri.serbia@gmail.com, najkasnije do četvrtka 26. septembra 2019.godine.\nInfosesije realizujemo u okviru projekta Jednakost pred zakonom kao preduslov za zapošljavanje osoba sa invaliditetom( Equality before the law as a precondition for employment of persons with disabilities EQUALIZER), koji podržava Evropska unija. Projekat se realizuje od decembra 2018 – decembra 2020. godine.\nInfosesija u Nišu podržana je i sredstvima Kancelarije za ljudska i manjinska prava, u okviru programa „Sprovođenje antidiskriminacionih politika u Republici Srbiji za 2019. godinu“ kroz projekat “Jednakost u praksi: osobe sa mentalnim invaliditetom na tržištu rada“ koji se finansira iz budžeta Republike Srbije.\nKontakt osoba: Maja Popovic, mpopovic@driadvocacy.org ,060/406 88 55


EXPRES VESTI - Putin: Amerika je sjajna, ali politički nekulturna\nPutin: Amerika je sjajna, ali politički nekulturna\nGovoreći na konferenciji za medije nakon samita zemalja-članica BRIKS-a, Putin je rekao da od 455 ruskih diplomata u SAD, 155 ljudi radi u UN. "Striktno govoreći, oni nisu diplomate akreditovane u Stejt departmentu", rekao je on.\n"Striktno govoreći, oni nisu diplomate akreditovane u Stejt departmentu", rekao je ruski predsednik.\nRusija zadržava pravo da donosi odluku o smanjenju diplomatskih misija SAD u Rusiji do punog pariteta, ali za sada to neće raditi, dodao je Putin. On je dodao da će se Rusija žaliti sudu u vezi sa oduzimanjem njenog prava da raspolaže svojom imovinom u Sjedinjenim Američkim Državama. Ruski predsednik smatra da to narušava imovinska prava Rusije.\n"Za početak ću dati nalog Ministarstvu spoljnih poslova da se obrate sudu, da vidimo kako funkcioniše taj hvaljeni američki pravosudni sistem", rekao je Putin na konferenciji za novinare.\nPredsednik je izjavio da je američka strana oduzela Rusiji mogućnost da koristi imovinu zemlje. "To je jasno kršenje imovinskih prava Rusije", rekao je Putin.\n"Što se tiče zgrada — to je zaista nečuveno. Ja kao neko ko je završio Pravni fakultet Univerziteta u Peterburgu mogu da vam kažem da će vam svaki pravnik reći: pravo vlasništva sastoji se od tri elementa: prava posedovanja, upotrebe i raspolaganja", istakao je ruski lider.\nGovoreći o smanjenju diplomatskih predstavništava Rusije u SAD, Putin je rekao da je to njihovo (SAD) pravo, ali je urađeno na grub način.\nGovoreći o saradnji između Rusije i Sjedinjenih Američkih Država, Putin je rekao da je teško voditi dijalog sa ljudima koji mešaju Austriju sa Australijom. "Teško je voditi dijalog sa ljudima koji mešaju Austriju i Australiju. Tu nemate šta da radite. Očigledno da je takav nivo političke kulture određenog dela američkog establišmenta", rekao je Putin.\nOn je dodao da je "američki narod, Amerika zaista sjajna zemlja i velika nacija… takvih ljudi sa toliko niskim nivoom političke kulture".\nMore in this category: « Merkel: Turskoj nije mesto u EU, tražiću prekid pregovora\tNjujorški "Dejli njuz" prodat za svega jedan dolar »


"Ova godina biće prilično loša za naše kompanije"\nOvo je doba godine kada se sumiraju rezultati poslovanja u prvih šest meseci, a kompanije listirane na srpskoj berzi beleže pad profitabilnosti, najdrastičniji posle svetske ekonomske krize.\nZa Infobiz N1 Stanislava Petković analitičarka kompanije Vajs broker, rekla je da pad profitbilnosti naših kompanija, najdrastičniji od svetske ekonomske krize, ukazuje da će ova godina biti prilično loša za naše kompanije. Ona navodi i da je bilo potrebno nekoliko godina da se posledice velikih ekonomskih potresa, od kojih je poslednji Brexit, prikažu u rezultatima poslovanja kompanija. Kompanije su kako kaže, mnogo opreznije u trošenju resursa.\nKada su konkretne kompanije u pitanju, Petković kaže da je podatak da je Komercijalna banka zabeležila gubitke od 2, 6 miliajrdi dinara u prvoj polovini godine, iznenađenje sa jedne strane jer su prošle godine videli otpise plasmana u visini od 6,2 milijarde dinara i očekivali smo da će to biti sve, dok s druge strane, i nije veliko iznenađenje, jer je banka pred privatizacijom i čisti bilanse, možda ćemo opet videti gubitke u slučaju te banke.\nZbog situacije na tržištu nafte, i kretanja cena nafte ne iznenađuje pad profita NIS-a, ocenila je analitičarka Vajs brokera. Bio bi uspeh ako bi se rezultati poslovanja od prošle godine ponovili i ove godine. Aerodrom Nikola Tesla beleži rast profitabilnosti, tome je najviše doprinela činjenica da u ovoj polovini godine nije bilo otpisa duga najvećem dužniku Er Srbiji. Imajući u vidu da su prošle godine zabeležili vanredne prihode od dve milijarde dinara, ovo polugodište je malo lošije zbog toga, ali ako se to izuzme, mnogo je pozitivnije, kaže Petković.\nDANAS NA OI: Niste spavali noćas? Spremite se za dug dan\nDali Vi smatrate kompletno stanovništvo za budale, pa komentarišete, gubitak Banke na taj način. Od 1992.godine Banke uglavnom pljačkaju političari, deleći sebi kredite, posebno kada se priprema za privatizaciju, - sve po onom UZMI AGO ŠTO TI JE DRAGO.


Nemanja, karika koja spaja | Srpska dijaspora | Vesti iz dijaspore i o dijaspori\nNaslovna Dijaspora Austrija Nemanja, karika koja spaja\nNemanja, karika koja spaja\nNorbert Hofer, lider Slobodarske partije Austrije (FPOe) i Dominik Nep, šef stranke u Beču pozvali su birače poreklom s prostora bivše Jugoslavije da ponovo podrže Nemanju Damnjanovića, poslanika u bečkoj skupštini, koji je, kako su istakli, spona srpskog i drugih naroda Zapadnog Balkana i slobodaraca. Na svečanosti Zajedno za bolju budućnost, Hofer je zahvalio srpskog zajednici na poverenju ukazanom na prošlim predsedničkim izborima u Austriji, a posebno Damnjanoviću na njegovoj podršci. Veče je proteklo u razgovoru Damnjanovića s visokim gostima – Hoferom, Nepom i Paulom Štadlerom, predsednikom 11. bečke opštine.\nOni su istakli da je važno da Austrijanci stranog porekla izađu na izbore i učestvuju u političkom životu, te tako i doprinesu rešenjima za suočavanje s aktuelnim problemima.\nKroz veče, kojem su se odazvali ne samo najviši predstavnici FPOe , kao što su između ostalih, Maksimilijan Kraus, Vesna Šuster poslanica u Donjoj Austriji, Olivera Stojanović iz Velsa, već i predstavnici naših kulturnih i sportskih klubova u Beču i SPC. Skupu je prisustvovao i ambasador Srbije u Austriji Nebojša Rodić.\nVeliko iznenađenje bilo je što je na druženje došla i Hoferova, koja se retko odaziva takvim skupovima, što je dodatni dokaz pažnje koje FPOe posvećuje srpskoj zajednici.\nNorbert Hofer, koji je posebno zainteresovan za intenziviranje odnosa Beograda i Beča, koji se, kako je kazao, prvenstveno zasnivaju na dobroj saradnji koju je uspostavio Damnjanović posetom gradonačelniku srpske prestonice, ponudio je svoj avion za nove posete.\nPodrška Damnjanoviću: Hofer i drugi najviši zvaničnici FPOe\nInače, bilo je planirano potpisivanja sporazuma o partnerstvu Voždovca i 10. bečke opštine Simering, što je odloženo zbog pandemije korona virusa.\nHofer je izrazio želju da i on sledeći put poseti Beograd, a da Damnjanovića i druge članove delegacije preveze do glavnog grada Srbije.\nU razgovoru sa Štadlerom je bilo reči o tome koliko je bitno da se zadrži „plava vlada“ u Simeringu jer je FPOe pokazao kako treba voditi opštinu posle 70 godina vlasti Socijaldemokratske partije (SPOe).\nŠtadler je pozvao glasače da izađu na izbore i svoj glas daju FPOe, podsećajući da se na listi te opštine kandiduje i Damnjanović. Naime, ako Štadler pobedi, Damnjanović će automatski biti broj 1 u Simeringu.\nNep, koji je i pored brojnih obaveza kao nosilac liste u predizbornoj kampanji došao da zahvali na dobroj saradnji srpske zajednice sa FPOe, poželeo je da Damnjanović ostane godinama karika koja spaja dva naroda.\nDamnjanović je napomenuo da su na početku stvaranja „integracione šine“ u FPOe koja je od decembra prerasla u jednu integracionu i sportsku šinu, istu činili pre svega ljudi srpskog porekla, a sad ima ljudi hrvatskog porekla, rumunskog i poljskog porekla. On je još jednom pozvao birače da izađu na izbore 11. oktobra i tako se zajedno bore za bolju budućnost, što znači više respekta za starije, za bolju budućnost dece i omladine, za sigurnost i više radnih mesta.\nZa spas sporta: Nemanja Damnjanović\nBečka vlada šutnula sport\nDamnjanović se zalaže i za sport, pa je posebna pažnja posvećena toj temi.\n– U Beču ima 1.200 sportskih klubova, 500.000 sportista i nažalost vlada Beča nije pokazala razumevanje i još jednom je razočarala sportski narod, mlade, stare i ljude srednjih godina. Nažalost, još jednom je sport, koji ima veliku ulogu u društvu „dobio nogu“ od bečke vlade, SPOe\ni Zelenih, što nije dobro jer baš u ovo vreme korona krize je jako bitno da se forsira sport da se deca motivišu da se bave sportim jer svako ko se bavio sportom je kasnije imao određene osobine koje su ga krasile, npr. disciplinu – rekao je Damnjanović.\nIstakao je da bi oni koji žele da spasu amaterski sport trebalo da se solidarišu i glasaju za njega jer će on ostati glas sportista u bečkoj skupštini.\nTufegdžić, Nemanja i Ružica Damnjanović, Nep i Avramović\nDopisati ime za glas prednosti\nNemanja Damnjanović, koji je prvi srpski poslanik u bečkoj skupštini, nalazi se na bečkoj listi, kao i listi za 11. bečku opštinu.\nKo želi da ga bira, trebalo bi da zaokruži stranku FPOe\ni dopiše njegovo ime Nemanja Damnjanović na glasačkom listiću kako bi dobio glas prednosti.\nGlas prednosti je važan kao podrška Damnjanoviću da uđe u poslaničke klupe, ali ujedno i pokazuje snagu srpske zajednice u Austriji i njenu zainteresovanost da aktivno učestvuje u političkom životu.\nTokom manifestacije predstavljeni su i drugi kandidati na opštinskim listama FPOe na predstojećim izborima – Ružica Damnjanović, Ivan Avramović i Ilija Tufegdžić.\nGostima je priređen i muzički program u kome su učestvovali Ružica Mimi Damnjanović, Kristijan Lajse i gost iz Beograda Danijel Đurić.\nЧланак Nemanja, karika koja spaja се појављује прво на Vesti online.\nNole, junak našeg doba\nUmetnik si samo ako stvaraš\nZonjić za sva vremena\nMilutin Nikolić, osnivač onlajn škole Sava: „Nakon onlajn radionice sa čika Ršumom škola je počela da se reklamira od usta do usta“\nSećanje na episkopa dr Atanasija Jevtića – priča vladike Andreja\nŽivotopis umirovljenog Episkopa zahumsko-hercegovačkog i primorskog, novopredstavljenog u Gospodu, Atanasija


GOJKOVIĆ: Fajzerova vakcina ispunjava sve propisane standarde | Happy BSC portal\nVojvođanski sekretar za zdravstvo i član Kriznog štaba za suzbijanje zarazne bolesti Kovid-19 Zoran Gojković izjavio je danas da će do kraja godine u Srbiju stići prvi kontignet ''Fajzerovih'' vakcina čiji je uvoz, kako je naveo, Agencija za lekove i medicnska sredstva Srbije odobrila u skladu s domaćim zakonskim regulativama.\nGojković je rekao da je Agencija pre dva dana izdala dozvolu za uvoz ''Fajzerove'' vakcine koja, kaže, ispunjava sve propisane standarde što se tiče bezbednosti i aplikacije.\nDANAS JE NIKOLJDAN Najzastupljenija slava u Srba\nVUČIĆ: Prve vakcine namenjene najstarijima!\nVUČIĆ: O reviziji Dejtona odlučuju sva tri naroda, Srbija neće ući u NATO\n-Ostalo je da se proveri da li je prva serija, koja će stići, u skladu sa dokumentacijom koju je ''Fajzer'' prosledio- rekao je Gojković.\nNakon toga, kako kaže, počeće se sa vakcinacijom, a prioritet imaju korisnici domova za stare.\n-Idemo sa praksom koja je započeta u svetu da oni koji su najugroženiji i koji mogu imati najteže komplikacije od zaraze, prvi prime vakcinu. Tako su započeli vakcinaciju i u Engleskoj i SAD- rekao je Gojković.\nNOĆ ZA NAMA: Pucnjava na Zrenjaninskom putu, ima ranjenih!\nKomentarišući gužve na graničnim prelazima na ulazu u Srbiju, on je rekao da nisu u pitanju samo srpski građani već da se radi o tranzitu putnika kroz Srbiju koji je pojačan tokom vikenda.\n-Kontrolisaće se samo oni koji nisu tranzitni, oni koji dolaze u Srbiju. Imamo tačnu evidenciju ko ulazi i izlazi iz zemlje- naveo je Gojković.


konkurentnost | Biznis i Finansije\nSrbija pala za sedam mesta u izveštaju o globalnoj konkurentnosti\n09/10/2019 - 10:40 in Vesti, Ekonomija\nPrema najnovijem izveštaju o globalnoj konkurentnosti Svetskog ekonomskog foruma Srbija se našla na 72. mestu, što je pad od sedam mesta u odnosu na prošli izveštaj. Srbija je napredovala u osam oblasti, ali je zadržala vrednost indeksa iz prošle godine,…\n10/06/2019 - 09:38 in Vesti\nPrvi put od 2010. godine, Singapur je ove godine rangiran kao prva najkonkurentnija ekonomija u svetu, čime su sa vrha liste pomerene Sjedinjene Američke…\n28/10/2017 - 11:22 in B&F Plus, Slajder\nNačelo "ista cena za isti rad" uključeno je u izmenjenu Direktivu o upućivanju radnika iz jedne EU zemlje u drugu. Dok sindikalci opravdano slave,…\n27/09/2017 - 13:37 in Ekonomija, Slajder\nPrema izveštaju Svetskog ekonomskog foruma za 2017. godinu Srbija je zauzela 78. poziciju na rang listi koja obuhvata 137 zemalja, sa rastom indeksa konkurentnosti za 0,17 poena na 4,14. Naša zemlja je tako poboljšala rang na ovoj listi za 12 mesta u odnosu…\n01/10/2016 - 11:00 in B&F Plus, Slajder\nMožda će ove godine Srbija u Evropi biti među najboljima, ali će u regionu biti među najgorima. Više puta je, naime, premijer Vučić najavljivao da će Srbija ove godine biti „među prve tri države u Evropi po rastu bruto domaćeg proizvoda“ i…\n28/09/2016 - 14:11 in Ekonomija, Slajder\nSrpska asocijacija menadžera (SAM) i FREN objavili su zvanične rezultate Indeksa globalne konkurentnosti (IGK) koji svake godine predstavlja Svetski ekonomski forum (WEF). Prema izveštaju Svetskog ekonomskog foruma za 2016. godinu, Srbija je napredovala…\nSklapanje partnerstava za razvoj i stimulaciju inovacija su osnova koja Srbiju može dovesti među vodeće inovatore u svetu\n21/09/2016 - 12:04 in Vesti, Ekonomija, Slajder\nDeveto izdanje Globalnog Indeksa Inovativnosti (GII), koje je objavljeno u avgustu, ocenjuje i svrstava države prema njihovom stepenu inovativnosti. Između 128 država koje su uključene u ovogodišnju studiju, najinovativnije su Švajcarska, Švedska, Velika…\n06/06/2016 - 11:00 in B&F Plus, Slajder\nSrpski izvoz je u periodu od 2009. do 2014. godine porastao sa 26% na 44% BDP-a, a najveći deo rasta ostvaren je zahvaljujući rastu konkurentnosti, odnosno „preotimanju“ tržišnog učešća od inostranih rivala. U tom periodu svetska trgovina je porasla…\nBiznis i finansije 127: Najkonkurentniji sektori u Srbiji – Kandidati za šampione\n23/05/2016 - 11:11 in Novi brojevi\nSrbija je od 2009. do 2014. po konkurentnosti prestigla prosečnog svetskog trkača, pokazuje istraživanje Centra za visoke ekonomske studije (CEVES), budući da je od 106 tržišta na koja je izvozila, na čak 75 uvećala konkurentnost, a od 994 proizvoda,…


Vulin: Rekordna godina zapošljavanja osoba sa invaliditetom – NovostiDana.rs\nZRENJANIN – Ove godine je ostvaren najbolji rezultat kada je u pitanju zapošljavanje osoba sa invaliditetom, jer na osnovu evidencije Nacionalne službe za zapošljavanje, 4.575 osoba sa invaliditetom pronašlo je svoju šansu i priliku, izjavio je danas ministar za rad, zapošljavanje, boračka i socijalna pitanja Aleksandar Vulin.\nOn je, prilikom posete preduzeću za profesionalnu rehabilitaciju i zapošljavanje osoba sa invaliditetom „Stil“, istakao da je to značajan broj, kao i da je jako bitno da osobe sa invaliditetom svojim znanjem, svojim rukama, svojom vrednoćom, zarade hleb za sebe i svoju porodicu i da se osećaju kao korisni i važni članovi zajednice, što oni, kako je rekao, svakako i jesu.\n„Na osnovu evidencije Nacionalne službe za zapošljavanje, 4.575 osoba sa invaliditetom, od toga 1.758 žena, pronašlo je svoju šansu i priliku upravo u ovakvim zaštitnim radionicama“, rekao je Vulin.\n„To govori da polako, ali sigurno preduzetnici shvataju koje su prednosti ovakvog načina bavljenja poslom i privrednog organizovanja“, rekao je Vulin i pozvao kompanije da uvek odvoje jedan deo svoje javne nabavke za preduzeća u kojima su zaposlene osobe sa invaliditetom.\n„Oni će za istu cenu i isti kvalitet dobiti i priliku da budu socijalno odgovorne, dobiće i priliku da ovim ljudima omoguće da im život bude bar malo lakši, kada već život nije baš bio pošten prema njima. To je način da svi dobiju“, rekao je ministar rada.\n„Sa velikim zadovoljstvom mogu da kažem da je ovo najuspešnija godina za nas, od kako merimo godine, jer 99,99 odsto budžetskog novca je i potrošeno. To znači da su naša preduzeća radila dobro, to znači da su kupovala repromaterijal, zapošljavala ljude“, naglasio je Vulin.\nFinansijski direktor „Stila“ Slađana Petrović Papić navela je da to preduzeće zapošljava 72 osobe sa invaliditetom, koji proizvedu oko 50.000 pari HTZ zaštitne obuće.\nDodala je da njeno preduzeće, prema Zakonu o javnim nabavkama, ima moghucnost rezervisane javne nabavke, gde, ako zadovoljava kvalitet, može da bude konkurentno na tržištu i navela da „Stil“ radi za mnoga velika preduzeća- Kolubaru, Železnicu, Poštu, Telekom…\n„Proces proizvodnje odvija se kontinuirano, sve obaveze prema državi i zaposlenima izmirujemo redovno, imamo pozitivno poslovanje tokom godina“, rekla je Petrović Papić.\nPreduzeće za profesionalnu rehabilitaciju i zapošljavanje osoba sa invaliditetom „Stil“ u Zrenjaninu funkcioniše već 51 godinu, a od 2011. je pod patronatom Ministarstva za rad, zapošljavanje, boračka i socijalna pitanja i prešlo u državnu svojinu.


Hronika odlaganja rekonstrukcije Pozorišnog trga u Novom Sadu, duga više od 15 godina | Novosadski informativni portal 021\nHronika odlaganja rekonstrukcije Pozorišnog trga u Novom Sadu, duga više od 15 godina\n10:22 > 18:02\nObnova Pozorišnog trga ponovo je odložena jer je Pokrajinska vlada, u sklopu smanjenja troškova budžeta za 2020. godinu zbog novonastale krize, ovu investiciju obrisala.\nOvom odlukom ponovo je odložena obnova prostora ispred Srpskog narodnog pozorišta i time je nastavljena priča koja traje više od 15 godina.\nOvo nije prvi put kako Mirović saopštava odustajanje od radova na Pozorišnom trgu - slično se desilo i kada je u periodu od 2004. do 2008. godine bio direktor tadašnjeg novosadskog javnog preduzeća Zavod za izgradnju grada, sada Uprave za građevinsko zemljište i investicije.\nDS i LSV\nIpak, nije sve počelo sa Mirovićem, nego nekoliko godina ranije, oko 2002. godine, u vreme kada je već bilo dve decenije od gradnje SNP-a i uređenja Pozorišnog trga i kada se u gradskim strukturama povela priča o rekonstrukciji tog prostora, a sve u sklopu odluke da se konačno sredi centar Novog Sada.\nTih godina gradska vlast, koju su vodili DS i LSV, uspela je da obezbedi sredstva da za potpunu rekonstrukciju vrelovoda, kanalizacione i vodovodne mreže u najužem centru. Koliko su ovi radovi bili važni govori činjenica da su tada uklonjene i poslednje septičke jame i ostaci tramvajskih šina koji su bili ispod asfalta u Zmaj Jovinoj i okolnim ulicama.\nBilo je predviđeno da se uradi i parterno uređenje centra, u koje se ubrajalo i sređivanje Pozorišnog trga.\nPotom dolaze izbori i na vlasti je sada SRS, predvođena gradonačelnicom Majom Gojković, a radovi na infrastrukturi se nastavljaju. Usledilo je parterno uređenje, ali izbija afera "Behaton" kada Grad, odnosno ZIG sa Mirovićem na čelu, menja projekat i uslove tendera i po tvrdnjama opozicije višestruko većim cenama kupuje behaton koji je iskorišćen za popločavanje.\nOptužbe nikada nisu dokazane na sudu i sve je palo u zaborav usled drugih afera - prvenstveno ATP "Vojvodine", ali je ostala činjenica da se parterno uređenje završilo samo u delu centra.\nTrg slobode i Pozorišni trg nisu došli na red. Opravdanje za odlaganje je uglavnom bilo da nema novca zbog drugih, važnijih investicija, a potom dolazi ekonomska kriza 2008. godine.\nU to vreme na vlast dolazi ponovo DS, uz podršku LSV, SPS i drugih manjih partija. Tema uređenja Pozorišnog trga se više puta pominjala, ali je odlagana kako zbog nedostatka sredstava i radova procenjenih na oko 150 miliona dinara, ali i mišljenja da se ne treba ništa raditi u centru dok se ne sagrade podzemne garaže planirane na prostoru Trga slobode i ulice Modene.\nTakođe, činilo se i da tadašnjem gradonačelniku Igoru Pavličiću prioritet nije bio centar, nego da se konačno posle više decenija čekanja parterno uredi Kej, što je Pavličić na kraju i učinio.\nPosle promene vlasti 2012. godine i dolaska SNS na vlast, Pozorišni trg se zajedno sa ostatkom centra našao više puta u planovima, ali je uvek dolazilo do odlaganja ili brisanja iz programa uz obrazloženje nedostatka sredstava ili spremnog arhitektonsko-urbanističkog projekta.\nMeđutim, proteklih decenija, a ne samo poslednjih 15 godina, bilo je nekoliko urbanističkh projekata i arhitektonskih radova posvećenih uređenju centra Novog Sada. Kako ne bismo ovaj tekst činili dodatno dužim, zadržaćemo se na poslednjem arhitektonskom konkursu koji je grad sproveo 2018. godine.\nBaš ovaj poslednji konkurs, koji je predviđao behatoniranje i nestajanje dobrog dela preostalog zelenila oko Srpskog narodnog pozorišta zamalo je rezultirao radovima jer je i građevinska dozvola izdata, a iznos od oko 300 miliona dinara planirali su Grad i Pokrajina. Oni su pripremili dokumentaciju, prezentovali su i arhitektonske rendere i ostalo je samo da se raspiše tender, ali sve je stalo zbog izbijanja epidemije novog koronavirusa.\nSada je odlukom Pokrajinske vlade sve odloženo. Kako nas čekaju izbori i neminovna revizija svih planova, čini se da će okolina SNP još dosta čekati na uređenje.\n29.04.2020\t• 06:33\nznači ovako je počelo "..Tih godina gradska vlast, koju su vodili..uspela je da obezbedi sredstva da za potpunu rekonstrukciju vrelovoda, kanalizacione i vodovodne mreže "ondadolaze kradikali i behaton.."..Optužbe nikada nisu dokazane na sudu i sve je palo u zaborav usled drugih afera - prvenstveno ATP "Vojvodine".." i konačno dolaze ovi, nenadmašni koji vele "..nedostak sredstava". E ovde nije ko u "Ko to tamo peva", ovde se lepo zna a i vidi (ko hoće) ko krade!!!\n29.04.2020\t• 05:47\n@Dejan28.04.2020 • 20:43\nSamo jedna građevinska firma poput Energoprojekta, koja je gradila jezero Gazivode je imala preko 20000 zaposlenih, pa će pre biti da čega se Srbi late, Nemcima i drugima na to vapi dupe.\nOd 2001. se trguje akcijama istog preduzeća. Mora da se svi otimaju, jer ne vredi ništa.\nŠto se tiče tvoje poslednje rečenice, kao i konstantnog korišćenja termin servus, pokazuješ i neznanje šta termin znači, a i fašizam, pa će biti da si ti utripovao da si nadčovek.\nDoduše, nekad davno postojaše srpska plemićka porodica koju su ponekad navodno nazivali i Dejanović, međutim ti si autošovinistički isprdak koji se slučajno zatekao da živi u Srbiji i bude dežurni smarač.\nZa nesposobnost lokalnih vlasti, optuži lokalne vlasti koje su lepo u članku i nabrojane, a ne i sve Srbe fašistička gnjido!\n29.04.2020\t• 01:14\nSledeći put, kad na predizborni skup SNS-a dovezu 250 putničkih autobusa, od svakog simpatizera po 10 evra za boravišnu taksu, pa u fond za obnovu trga.


DA LI SE USPORAVA ISELJAVANJE SA BALKANA: U inostranstvu bi radilo 45 odsto stanovnika Crne Gore – Portal Luca\nDA LI SE USPORAVA ISELJAVANJE SA BALKANA: U inostranstvu bi radilo 45 odsto stanovnika Crne Gore\n„Pandemija je promijenila mišljenja i uticala na naše živote. Ljudi sad više oklijevaju da odu i rade u inostranstvu, 37 odsto građana bi to uradilo, što predstavlja\nopadajući trend u poređenju sa prošlom godinom“, izjavila je generalna sekretarka Vijeća za regionalnu saradnju Majlinda Bregu na predstavljanju Balkan barometra 2021. u Tirani.\nIstovremeno, više od polovina učesnika ispitivanja tvrdi da nemaju namjeru da rade u inostranstvu u bliskoj budućnosti.\nRepublika Sjeverna Makedonija (65%) bilježi najveći broj ispitanika koji ne izražavaju bilo kakav interes za rad u bilo kojoj stranoj ekonomiji, dok je takav odgovor dalo 42% posto ispitanika u Crnoj Gori. Od ukupnog broja ispitanika 45% građana Crne Gore razmatra odlazak na rad u insostranstvo.\nBalkanski barometar 2021. zabilježio je još jednu zanimljivost – pad broja učesnika koji ne bi živjeli i radili bilo gdje unutar zapadnog Balkana, (77%, u odnosu na 82% u 2019.)\nIz objektiva svake ekonomije pojedinačno, ispitanici iz Srbije su najoštriji protivnici rada i života u drugoj ekonomiji u okviru regije, čineći tako veliku većinu stanovništva (90%), dok su građani Crne Gore „najraspoloženiji“ od svih da rade negdje u regionu. Od 40 % onih koji bi radili u zemljama regiona, 26% bi voljelo da to bude u Srbiji.


Grad Beograd priznao da neće kontrolisati spalionicu u Vinči\n14. 09. 2021.|\nPokret Ne davimo Beograd već godinama upozorava da Grad Beograd ne može da iskontroliše sve aspekte poslovanja privatnog konzorcijuma koji upravlja deponijom na Vinči, kao ni zagađenje koje će biti emitovano izgradnjom spalionice. Ovo je sada potvrdio i gradski sekretarijat za zaštitu životne sredine koji planira da angažuje PRIVATNU firmu za stručni nadzor Ugovora o pružanju usluge tretmana i odlaganja komunalnog otpada u deponiji Vinča.\nPrivatna firma bi, u naredne tri godine, trebalo da nadzire da li će konzorcijum privatnih kompanija (SUEZ Group, I-Environment Investments limited i zajedničko preduzeće Beo Čista Energija) da obavlja posao u skladu sa ugovorom i u najboljem interesu stanovnika Beograda, a svi znamo da je privatnim kompanijama prioritetni interes profit. Umesto da institucije kontrolišu rad stranog konzorcijuma kome je poverena važna delatnost od javnog značaja, oni će iz našeg džepa plaćati još jednu privatnu firmu kako bi radila posao gradske uprave koju placaju svi poreski obveznici.\nOvo je jasan znak da gradska uprava nema kapacitet ni da isprati posao u koji se upustila, a koji će pored ogromne finansijske štete, doneti i ogromne probleme po zdravlje naših građana. Naime, iako vlast pokušava da izgradnju spalionice predstavi kao ulaganje stranog partnera, mnogostruko veći trošak u ovom poslu imaju upravo građani i javne finansije. Grad Beograd će godišnje izdvajati najmanje 40 miliona evra za ovaj posao, što u zbiru za 30 godina koliko traje ugovor, četiri puta prevazilazi ulaganje privatnog investitora. Uz brojne druge povoljnosti, kao što je iskorišćavanje gasa, mnogostruko veće cene i subvencije pri prodaji toplote i energije, kao i povlašćen položaj koji je dat investitoru, radi se o ogromnoj šteti za javni interes. Ogroman problem ostaje i zagađenje u već ekstremno zagađenom gradu. Kako je Ne davimo Beograd već više puta upozoravao, emisija opasnih kancegorenih supstanci, dioksina i furana, neće se ni meriti.\nPokret Ne davimo Beograd podneo je žalbe Energetskoj zajednici protiv Republike Srbije, zbog nepoštovanja evropskih ekoloških standarda pri izgradnji spalionice u Vinči. Takođe, nakon naših upozorenja Evropska komisija i Evropska investiciona banka (EIB) odbile su da podrže ovaj projekat još jednom dokazujući ono na šta sve vreme upozoravamo. Spalionica u Vinči, kao što navode i Ne davimo Beograd i EK i EIB, sprečava Srbiju u postizanju ciljeva zaštite životne sredine, recikliranju i kružnoj ekonomiji kao dela procesa pridruživanja EU.


OEBS-ove radionice usmerene na zaštitu imovinskih i stambenih prava na Kosovu | OSCE\nPočetna strana Novosti Vest i saopštenja OEBS-ove radionice usmerene na zaštitu imovinskih i stambenih prava na Kosovu\nOEBS-ove radionice usmerene na zaštitu imovinskih i stambenih prava na Kosovu\nU periodu od 11. do 27. aprila 2014. godine, Misija OEBS-a na Kosovu organizovala je seriju od pet radionica o zaštiti imovinskih i stambenih prava nealbanskih zajednica, naročito u pogledu eksproprijacije zemljišta, nelegalnog zauzimanja i plaćanja poreza na nepokretnu imovinu.\nNa ovim radionicama učestvovalo je 115 službenika iz opština, ministarstava, kosovske agencije za imovinu, policije, kao i predstavnici nealbanskih zajednica uključujući organizacije građanskog društva i predstavnike sela.\nPredstavnici nealbanskih zajednica zahtevali su bolju zaštitu svojih imovinskih i stambenih prava, i pozvali su opštinske službenike koje se bave slučajevima eksproprijacije da kontaktiraju i dovoljno informišu raseljena lica, koja su pogođena eksproprijacijom, o njihovim pravima i postojećoj pravnoj zaštiti.\nOni su takođe pozvali sudove da slučajeve koji se odnose na nelegalno ponovno zauzimanje njihove imovine tretiraju kako prioritetne, jer oni koji su ponovo zauzeli imovinu nastavljaju da istu koriste tokom celog sudskog procesa, od kojih neki traju po nekoliko godina.\nPored toga, učesnici su zahtevali od odgovornih institucija da dopune Zakon o porezu na nepokretnu imovinu i osiguraju da vlasnici imovine ne moraju da plaćaju nagomilane dugove za porez na imovinu nastale tokom perioda u kojem je njihova imovina bila nelegalno zauzeta.\nMisija OEBS-a ima mandat da zaštiti i unapredi ljudska prava i prava zajednica, demokratizaciju i razvoj sektora za javnu bezbednost. Misija nastoji da unapredi, nadgleda i zalaže se za puno poštovanje imovinskih i stambenih prava bez diskriminacije za sve zajednice koje žive na Kosovu.


McLaren odbacuje izveštaje da ih kupuje Apple\nTema: McLaren odbacuje izveštaje da ih kupuje Apple\n24.09.2016, 22:17 #1\nOvih dana su se pojavljivali izveštaji prema kojima su Apple i britanski proizvođač McLaren u pregovorima o potencijalnoj akviziciji. U izveštajima se tvrdilo da se razgovori vode već nekoliko meseci.\nMcLaren nije odmah želeo da komentariše ove navode, ali je ipak odlučio da objavi saopštenje kojim čitavu priču negira. The Financial Times je prvi izvestio da Apple želi da kupi McLaren kako bi pokazao kakve su im ambicije u automobilskoj industriji. Do sada su postojale samo glasine da Apple radi na automobilu, ali kompanija nikada nije zvanično potvrdila svoje planove.\nUkoliko Apple zaista kupi McLaren, bilo bi očigledno da kupuje svoje pozicije u ovoj industriji jer McLaren pravi neke od automobila koji imaju najbolje visoke performanse, a vodi i vrlo prepoznatljivi tim Formule 1. Pored toga treba istaći da do sada nije bilo nikakvih glasina da McLaren traži potencijalnog kupca.\n"Možemo da potvrdimo da McLaren nije u pregovorima sa Apple-om u odnosu na bilo kakvu potencijalnu investiciju" bilo je sve što se moglo čuti iz ove kompanije.


A. J. 21. oktobra 2020. 03:07\nIrska je prva evropska zemlja koja je objavila da se vraća u potpunu blokadu kako bi zaustavila širenje koronavirusa, a cela nacija biće ponovo zatvorena na šest nedelja.\nPremijer Irske Majkl Martin saopštio je ovo u ponedeljak uveče, a blokada stupa na snagu u sredu u ponoć pošto su restrikcije podignute na nivo 5.\nMere koje počinju da važe od srede u ponoć su jedne od najstrožih u Evropi, a podrazumevaju zatvaranje maloprodaje, osim za osnovne potrepštine, ograničavanje putovanja građana do pet kilometara od njihovog doma, a restorani i barovi moći će da rade samo dostavu, piše Ajriš tajms.\nŠkole i vrtići će ostati otvoreni, a nastaviće se i građevinski radovi. Hoteli mogu da ostanu otvoreni, ali samo za nužne delatnosti, prenosi Index.\n“U nastojanju da suzbijemo virus uveli smo ono što je verovatno najstroži evropski režim”, rekao je Martin u televizijskom obraćanju, dve nedelje nakon što je odbacio tada iznenađujući apel zdravstvenih dužnosnika da se pređe na nivo 5, a ministri se prvi put usprotivili njihovim preporukama.\n“Vlada je odlučila da su dokazi o potencijalno teškoj situaciji koja će nastati u narednim nedeljama sada prejaki”, rekao je Martin.\nTeže pogođena Severna Irska prošle nedelje je zatvorila škole na dve, a restorane na četiri nedelje, iako je većina trgovina i dalje otvorena. U Velsu su građani pozvani da ostanu dve nedelje kod kuće.\nU nedelju je Irska peti put u devet dana srušila svoj rekord u broju slučajeva zabeleženih u jednom danu i ima 12., najvišu stopu među 31 evropskom državom koje prati Evropski centar za kontrolu bolesti.


11 rođendan anonimnih alkoholičara – Anonimni Alkoholičari Srbija\n11 rođendan anonimnih alkoholičara\nUdruženje anonimnih alkoholičara proslavilo 11. rođendan\nMnogi ne znaju da i u Srbiji postoji udruženje anonimnih alkoholičara i to već 11 godina. Koliko je ova zavisnost česta u Srbiji i da li smo spremni da prihvatimo problem, istraživao je Filip Kostadinović.\nRođendan „Anonimnih alkoholičara”\nU Beogradu je nedavno održana proslava 11. rođendana beogradskog udruženja Anonimnih alkoholičara, organizacije koja nakon više od 80 godina postojanja broji preko 100.000 članova u oko 150 država širom sveta i koja ostvaruje odlične rezultate u oporavku od alkoholizma.\nKnjiga „Anonimni Alkoholičari“ u kojoj su sabrana iskustva mnogih oporavljenih alkoholičara i predlozi za oporavak, do 2012. godine je prevedena na 67 jezika. Veliki broj rehabilitacionih centara i klinika u svetu prihvatili su i Program 12 koraka AA kao deo svoje terapije i upućuju svoje pacijente da uz pomoć Anonimnih alkoholičara održavaju kvalitetnu treznost.\nGrupa radi po programu koji podrazumeva prestanak konzumiranja alkohola, dolazak na sastanke i rad na emotivnom i duhovnom napretku. Osnovni princip rada udruženja je anonimnost, a jedini uslov za članstvo u grupi je želja da se prestane sa pićem. Članarina se ne plaća, niti se primaju donacije, da pitanja novca, imovine i prestiža ne bi ugrozila primarni cilj udruženja – prenošenje poruke onim alkoholičarima koji još uvek pate – da je oporavak moguć.\nPrvi sastanak udruženja Anonimnih Alkoholičara na srpskom jeziku, održan je 30. novembra 2006. godine u Beogradu. Članovi ovog udruženja kažu:\n“Mi, Anonimni Alkoholičari smo muškarci i žene koji su otkrili i priznali da ne mogu da kontrolišu alkohol. Prihvatili smo život bez alkohola, da bismo izbegli nesreću – kako svoju, tako i svojih bližnjih. Imamo samo jedan cilj -: da ostanemo trezni i da pomognemo drugima koji nam se obrate, da postignu treznost. Nemamo veze ni sa jednom grupom, verskom ili političkom zajednicom ili sektom. Nemamo želju da nateramo ceo svet da ostavi alkohol. Ne reklamiramo se i ne namećemo drugima svoja mišljenja vezana za probleme s pićem, ali kada nas neko pita, rado prenosimo svoja iskustva, a naše iskustvo govori da skoro svako, ko se odluči za iskrenost, otvoren um i voljnost da radi ovaj program, može da postane i ostane trezan“.\nAgape večeri u Mikser House-u: Program 12 koraka\n© 2008 - 2018 Anonimni Alkoholičari Srbija


Bilans užasa i 'gnusna izjava“ Jozefa Racingera\nIzvor: RTS, 21.Jan.2022, 18:27\nKina je u protekla 24 sata registrovala 23 lokalne infekcije sa potvrđenim simptomima, pokazuju zvanični podaci, što je manje u odnosu na 43 koliko je zabeleženo dan ranije, prenosi agencija Rojters.\nTo je četvrti uzastopni dan opadanja >> Pročitaj celu vest na sajtu RTS << lokalnih simptomatskih slučajeva, i najmanji je dnevni broj od 29. novembra.\nKineska centralna provincija Henan i severni grad Tjenđin, dve oblasti u kojima je otkriven najveći broj lokalnih slučajeva u Kini u proteklih 10 dana, prijavili su danas manje od 10 lokalno potvrđenih infekcija.\nGlavni grad, Peking, prijavio je pet, što je neznatno više u odnosu na tri dana ranije.\nJužni grad Džuhaj i Sijan na severozapadu su takođe prijavili samo nekoliko novih lokalnih slučajeva.\nKina je prijavila i dva nova asimptomatska slučaja u jugozapadnoj provinciji Junan, koje klasifikuje odvojeno od potvrđenih slučajeva.\nNije bilo novih smrtnih slučajeva, tako da je broj umrlih ostao na 4.636.\nOd početka pandemije do 20. januar, kontinentalna Kina je registrovala ukupno 105.484 potvrđena simptomatska slučaja, uključujući lokalne i one iz inostranstva.\nPrvi slučajevi kovida-19 "doputovali" na Kiribati\nOstrvska država Kiribati u Pacifiku tokom cele pandemije nije zabeležila nijedan slučaj kovida, ali odmah po otvaranju granice, dve trećine putnika koji su danas doputovali prvim međunarodnim letom posle 10 meseci bilo je pozitivno na korona virus.\nSvih 54 putnika, od kojih je kod 36 dijagnostikovan kovid po dolasku sa Fidžija, nalaze se u karantinu i oporavljaju se dobro, navele su lokalne vlasti, prenosi Gardijan.\nNa ostrvu će od ponedeljka biti uvedeno četvorodnevno zaključavanje pošto se korona virus proširio u lokalnoj zajednici.\nZoološki vrt u jednom gradu u Indiji planira da sprovede testiranje vakcine protiv kovida-19 na lavovima i leopardima, objavio je Tajms of Indija.\nEkspertimentalna studija najavljena je pošto su dva lava prošle godine preminula od kovida-19 u Zoološkom vrtu u Čenaiju, prenosi Gardijan.\nTestovi će biti sprovedeni nad 15 životinja u Zoološkom vrtu Sakarburg pomoću vakcine koju je razvio Međunarodni istraživački centar (NCRE).\nU Novom Južnom Velsu u poslednjih 24 sata umrlo je 49 osoba, uključujući jedno dete, dok je u Viktoriji je od posledica kovida preminulo 20 pacijenata, prenosi Rojters.\nIpak, pad broja hospitalizovanih u obe ove države nudi nadu da Australija dostiže vrhunac ovog talasa kovida.\nSve države i teritorije, osim Zapadne Australije, ponovo su otvorile unutrašnje granice u skladu s politikom života sa kovidom, uprkos rastu broja zaraženih.\nPrivatna klinika u saveznoj državi Terenganu bila je odgovorna za vakcinaciju ljudi u okviru nacionalnog programa imunizacije i izdavanje sertifikata o vakcinama koji su potrebni za putovanje, prenosi britanski list "Gardijan".\nMeđutim, policija sumnja da više od 1.200 ljudi koji su bili na toj klinici zapravo nije vakcinisano.\nOd 23 osobe koje je policija do sada ispitala, svi su priznali da nisu primili vakcinu protiv kovida.\nNeki od njih su priznali da su uzimali injekcije destilovane vode ili slane vode uz obrazloženje da im se i dalje daju vakcine, iako to nije bila vakcina, izjavio je šef policije u toj državi Rohaimi Md Isa.\nPacijenti su navodno za tu uslugu plaćali do 600 ringita (143 dolara).\nKlinika u Marangu, u državi Terenganu, samo je jedna od nekolicine klinika koje su pod istragom policije zbog lažne prodaje kovid sertifikata.\nMalezija je u potpunosti vakcinisala 80 odsto stanovništva i sada uvodi dopunske doze, a sledećeg meseca će početi sa vakcinacijom dece uzrasta od pet do 12 godina.\nJapan: Rekordan broj novozarazenih od korone - preko 49.000\n11:32: Više od 100 Amarikanaca kampovalo ispred suda da podrži Džonij...\n11:26: SRBIJA DANAS SAZNAJE! Završena obdukcija tela za koje se sumnja ...


Aleksandra Tomić - Blic Online\n"SVAKI KOMENTAR JE SUVIŠAN" Devojka Andrije Miloševića pokazala njegovo izdanje zbog kog se SVI SMEJU\nGlumica Aleksandra Tomić podelila je sa svojim pratiocima nešto što je mnoge i te kako nasmejalo, a tiče se njenog partnera i kolege Andrije Miloševića.\nLjubitelji sitkoma od početka decembra uživaju u “Slatkim mukama” koje se emituju na “Superstar TV”. Jednu od glavnih uloga tumači Andrija Milošević, koji kaže da je ovaj sitkom poseban iz mnogo razloga.\nAleksandra Tomić poznata pod nadimkom Đeđa, proslavila je svoj rođendan u društvu dečka, glumca Andrije Miloševića i drugih kolega, a umesto rođendanske pesme uz tortu, glumici su prijatelji pevali pesme Crvene Zvezde.\nPoznati glumac Aleksandar Radojičić krstio se danas u manastiru Svetog arhiđakona Stefana u Slancima, a koleginica mu je bila kuma.\nPevačica Lepa Brena i njen suprug Boba Živojinović, kao i glumački i emotivni par Aleksandra Tomić i Andrija Milošević, trenutno se nalaze na Jamajki, gde su prisustvovali glamuroznom venčanju srpskog biznismena i njegove izabranice.


Ovako su zrenjaninska deca obeležila Svetski dan osoba sa Daunovim sindromom - 21. mart! | 21/03/2022 VOLIM ZRENJANIN\nOvako su zrenjaninska deca obeležila Svetski dan osoba sa Daunovim sindromom – 21. mart!\nZrenjanin – Dan osoba sa Daunovim sindromom\nSvetski dan osoba sa Daunovim sindromom ustanovljen je 2006.godine, a obeležava se simbolično 21.marta zbog prisutnosti 3 hromozoma umesto 2 na 21. hromozomskom paru.\nOve godine, kao nikada pre, trgom je prodefilovalo stotinak dece iz raznih ustanova i škola noseći transparent na kojem je pisalo „Svetski dan osoba sa Daunovim sindromom“ – pravi prijatelji ne broje hromozome!\nOrganizator današnje je šetnje je kao i svake godine bila Osnovna škola 9. maj a iz ove škole poručuju da je važno osobama s Daunovim sindrom pružiti podršku u vidu obrazovanja, ali i podizanja nivoa svesti u društvu da prihvate te osobe u svom okruženju i doprinesu da im se poboljša kvalitet života i položaja u društvu. Daunov sindrom, ističu, nije bolest i ove osobe ne traže lek, već samo ljubav i prihvatanje, isto kao i svi ostali.\nPre današnje šetnje, na trgu se pojavio i gradonačelnik Zrenjanina Simo Salapura, koji je, kao i mnogi učesnici povorke uključujući i fotoreportera portala volimzrenjanin.com, nosio dve različite čarape koje simbolizuju „Daunov sindrom“.\nNaziv „Daunov sindrom“ potiče od lekara Langdona Dauna koji je 1866.godine prvi uočio ovaj sindrom kod svog deteta. Ovaj dan se obeležava kako bi se probudila svest i razumevanje u društvu, odnosno da bi se poboljšao položaj osoba sa Daunovim sindromom, a samim tim i kvalitet njihovog života.\nZa naš portal Ana Čkonjević, rukovodilac dnevnog boravka Naša priča je izjavila: Centar Most sad već tradicionalno učestvuje u šetnji koja će se održati u centru Grada.\nCentar Most u svom sklopu ima dva dnevna boravka namenjena deci sa smetnjama u razvoju između ostalog i za decu sa Daunovim sindromom. Zaposleni zajedno sa našom decom šetnjom kroz centar grada ćemo podržati ovaj dan.\nU planu je proširenje dnevnog boravka Naša priča, koje bi trebalo da se odvija u narednom periodu. Trenutno imamo 36 dece koji svakodnevno dolaze. Plan je da se prostor adaptira u skladu sa njihovim potrebama i interesovanjima, da se formiraju nove učionice za neke nove aktivnost tako da ima prostora za svu decu i sve zaposlene koji svakodnevno rade sa tom decom.\nVažno je da se što više ljudi informiše o ovom sindromu kako bi se razbile postojeće predrasude i da prestane diskriminacija prema osobama koje imaju Daunov sindrom.\nSimbol ovog dana su različite čarape jer ih osobe sa Daunovim sindromom ne mogu upariti.\nDaunov sindrom nije bolest, njima ne treba lek već da im pružimo ljubav, razumevanje i podršku.\nZato obujte danas različite čarape i pružite im podršku.\nDanašnju šetnju podržala je i kompanija GOMEX


Beta 3. aprila 2018. 12:45\nŠešelj je na konferenciji za novinare u Skupštini Srbije rekao da je nameštanje tendera uradjeno u koordinaciji ministra.\nPo njegovim rečima, tender je produžavan i izmenjene su tehničke specifikacija uredjaja tako da bi se uskladile sa opremom koju ima firma „Sinofan“, kako bi ona dobila vreme da pripremi ponudu i dobije tender.\nOn je kazao i da se sve radilo „preko ministrove prijateljske“ firme „Magna farmacija“ koja se javlja kao konsultantska firma „Sinofana“.\nŠešelj je rekao da „Sinofan“ ipak nije ispunio uslove konkursne dokumentacije, ali da je sa tom firmom 9. aprila prošle godine ministarstvo potpisalo ugovor iako dva zahteva za zaštitu prava nisu još bila rešena.\nOn je kazao da je Republička komisija za zaštitu prava u postupcima javnih nabavki prihvatila zahtev firme „Medikom“ o poništavnju postupka u celini, a što je značilo da ne može da se realizuje ugovor, ali ministar ipak nastavlja da realizuje poništenu nabavku i sve se svodi na to da Lončar kupuje opremu bez tendera i javne nabavke.\nŠešelj je rekao da je posle toga usvojen i zahtev druge firme koja je učestvovala na tenderu ali da ministarstvo ipak realizuje ugovor sa Sinofoanom i oprema se isporučuje i instalira.\nOn je kao spornu naveo i nabavku sajber noža koji, kako je dodao, zapravo nije nabavljen već je umesto njega kupljen lineralni akcelerator proizvodjača „Varijan“ a kojeg opet zastupa „Magna farmacija“, odnosno jedna od njenih firmi.


Blok koji prečišćava vazduh | Idealni Magazin\nKako u zemljama u razvoju stepen zagađenosti vazduha postaje izuzetno visok i preti da naškodi njihovom napretku, inženjeri su prinuđeni da pronađu nove načine za smanjenje koncentracije prašine i štetnih čestica u vazduhu koji ulazi u objekte. Najčešće, vazduh se prerađuje uz pomoć skupih klimatizacionih sistema, međutim, šta ako do prečićavanja vazduha dođe pri kontaktu sa fasadom objekta? Upravo tom idejom se vodila Karmen Trudel (Carmen Trudell), docent na Cal Poly San Luis Obispo školi arhitekture.\nKao rezultat istraživanja nastao je modularni blok Breathe Brick koji ujedno predstavlja element dvostruke fasade i ventilacionog sistema. Sa unutrašnje strane, blok poseduje toplotnu izolaciju dok se u njegovom središtu nalazi filter koji je srodan sa filterima savremenih kućnih usisivača. Pomenuti filter iz vazduha izdvaja teške zagađivače i usmerava ih u spremište koje se nalazi u podnožju zida.\nSistem se sastoji iz dva ključna dela: betonskog bloka i plastične sprege koja deluje kao filter i učestvuje u poravnanju dva susedna vertikalna bloka . Sami blokovi su oblikovani tako da usmeravaju vazduh prema filteru. Blok je osmišljen tako da može delovati jednako kao deo mehaničkog ili pasivnog ventilacionog sistema jer vazduh koji iz njega ulazi u objekat je prethodno prečišćen.\nNa testiranjima u vazdušnim tunelima, utvrđeno je da sistem uklanja 30% finih zagađivača i 100% krupnih čestica poput prašine. Kako je sistem relativno jeftin za proizvodnju, gospođa Trudel ističe da je pogodan za korišćenje u zemljama u razvoju gde brzo povećanje industrijske proizvodnje i strogi propisi o zaštiti životne sredine često stvaraju velike probleme.


Slobodna Hercegovina » Radnicima Industrije alata biće povezan radni staž\nRadnicima Industrije alata biće povezan radni staž\nRadnicima u Industriji alata u Trebinju /IAT/ biće u narednom periodu povezan radni staž da bi svi mogli ostvariti pravo na penziju, rekao je predsjednik Konfederacije sindikata Republike Srpske Obrad Belenzada.\nBelenzada, koji je u Trebinju prisustvovao obilježavanju Aranđelovdana, krsne slave IAT-a, rekao je novinarima da ne zna tačan broj radnika i koliko bi za tu namjenu trebalo izdvojiti novca, ali da je dobio uvjeravanje od Vlade Republike Srpske i većinskog vlasnika da bi ovaj proces trebalo da bude uskoro završen.\n“IAT je brend u Srpskoj, jedna od rijetkih fabrika koja svojim proizvodima može da konkuriše u svijetu”, rekao je Belenzada, napominjući da IAT 90 odsto robe izvozi u zapadnu Evropu i Ameriku.\nGovoreći o trenutnom položaju radnika u IAT, Belenzada je rekao da je poboljšan u odnosu na prethodne godine, ali da još nisu zadovoljni.\nOn je podsjetio da je trebinjska Industrija alata u vrijeme privatizacije imala oko 1.800 radnika, a 1999. godine skoro 2.000 zaposlenih, a da ih sada u metalskom dijelu radi oko 630.\nPrema riječima člana Izvršnog odbora Sindikata metalskih radnika Branislava Špurana, da bi radnicima bilo bolje mora im biti povezan radni staž i omogućeno još više posla.\nOn je napomenuo da se u posljednje dvije godine staž radnicima uplaćuje redovno, ali da su problem zaostale obaveze od 2000. godine do privatizacije.\nŠpuran je istakao da su radnici koji su već dokazani u svom poslu spremni još više da rade i da žele dobro ovoj fabrici, napominjući da su zadovoljni redovnošću isplate plata, ali ne i njihovom visinom.\nPrema njegovim riječima, prosječna plata je ispod 400 KM.\nNožem ubijen navijač Zvezde u Istanbuluu\nVIDEO: Izložba “Prebilovci”- nijedan narod nije tako potcenio svoje žrtve kao srpski


Tanjug 23. decembra 2020. 07:29\nBEOGRAD – Korona virus je za proteklih devet meseci ostavio „dubok trag“ u srpskom fudbalu, a nažalost odneo i jedan život.\nOd posledica Kovida-19 preminuo je legendarni fudbaler i selektor Ilija Petković.\nNa samom početku pandemije u bolnici je zbog korona virusa završio predsednik Fudbalskog saveza Srbije (FS S) Slaviša Kokeza, pozitivan je bio i njegov zamenik Marko Pantelić, ali bez simptoma.\nPrvi čovek Partizana Milorad Vučelić bio je u teškom stanju, na respiratoru, ali je uspeo da se oporavi, dok je generalni direktor Crvene zvezde Zvezdan Terzić „preležao“ koronu sa blagim simptomima.\nVirus je „prošao“ i kroz skoro pola reprezentacije, na početku je još u Italiji bio pozitivan Dušan Vlahović, posle njega u Turskoj Adem Ljajić, da bi kasnije pre i posle okupljanja pozitivni bili Nemanja Gudelj, Aleksandar Kolarov, Luka Milivojević, Luka Jović, Sergej Milinković-Savić, Darko Lazović i Lazar Ranđelović.\nMeđu crveno-belima virus su pobedili Gelor Kanga, Marko Gobeljić, Veljko Nikolić, Dušan Jovančić, Milan Rodić, Željko Gavrić, Njegoš Petrović, Branko Jovičić…\nDanas je potvrđeno da su koronom zaraženi i potpredsednik FS S Nenad Bjeković, koji je zadržan u bolnici, kao i doskorašnji selektor fudbalske reprezentacije Ljubiša Tumbaković, koji je, navode mediji,\npušten na kućno lečenje i ne oseća uobičajene korona-simptome.


Ante Krajina: Obustava novca za nabavku opreme\nMaja Rener-Smajović 13.12.2013 19:31\nSARAJEVO - Privremena obustava isplate pojedinih izdataka iz budžeta FBiH za ovu godinu ne odnosi se na penzije, invalidnine, poljoprivredne poticaje kao ni sve one obaveze koje su utvrđene zakonima, te ova davanja nisu upitna i među prioritetima su isplate za decembar.\nIstakao je ovo u petak Ante Krajina, ministar finansija FBiH, nakon što je Vlada FBiH u četvrtak donijela odluku da 20 dana budu obustavljene pojedine isplate zbog odgode isplate tranše kredita od MMF-a i neizvjesnosti sredstava od "Elektroprenosa BiH", koji su bili uračunati u ovogodišnji budžet FBiH.\n"Obustava izvršavanja odnosi se na kod 821000, što znači izdatke za nabavku stalnih sredstava, odnosno nabavku prava i opreme kao što su vozila, računari, osnovna oprema", rekao je Krajina.\nPrema budžetu, u prava, između ostalog, spadaju nabavke softvera i licenci.\n"Obustava je u iznosu koji je planiran proračunom", dodao je Krajina, ali nije mogao precizirati o koliko je novca riječ koji će privremeno biti obustavljen.\nKako je saopšteno iz Vlade, u decembru je planirano 88 miliona KM iz redovnih prihoda, te 40 miliona KM od prodaje obveznica. Planirana su i 62,5 miliona KM tranše kredita MMF-a, te 58 miliona KM od "Elektroprenosa BiH".\n"Zna se da tranše od MMF-a neće biti, ali je novac od 'Elektroprenosa' još upitan", rekao je Krajina.


Sve što treba da znate o tri DRŽAVNE POMOĆI budućim roditeljima: Detaljni uslovi, rokovi i iznosi - Objektiv\nNaslovna » Vesti » Društvo » Sve što treba da znate o tri DRŽAVNE POMOĆI budućim roditeljima: Detaljni uslovi, rokovi i iznosi\nZanimljivo je da otac deteta ima pravo na roditeljski dodatak ako je majka strani državljanin\n/ 08:44 • 28.11.2021. • 28.11.2021.\nPaket mera za podsticanje mladih bračnih parova na roditeljstvo predsednik Srbije Aleksandar VUčić najavio je pre nekoliko dana, a sve detalje kako će koja pomoć izgledati, ako i koji su neophodni uslovi za to biće poznati uskoro.\nEvo šta je neophodno da biste dobili pomoć:\nOd 1. januara 2022. godine za svako prvorođeno dete država će roditeljima uplaćivati odmah 300.000 dinara, najavio je predsednik Vučić predstavljajući nove demografske mere Srbije.\n(UŽIVO) Evo gde se nalazi avion Novaka Đokovića: Zna se tačno kad Srbin stiže kući!\nKonačno je poznato gde ide Novak Đoković posle Australije: Nigde nije kao kod kuće!


Apel javnosti Srbije - Друштво Судија Србије\n2. decembar 2011A P E L J A V N O S T I S R B I J ELegalnost i legitimnost odluka Visokog saveta sudstva u reviziji reizbora sudija ozbiljno je narušena neizvršavanjem pravnosnažne odluke Agencije za borbu protiv korupcije od 9.12.2010 kojom je konstatovano da profesoru Dimitrijeviću: „javna funkcija člana VSS prestaje po sili zakona, o čemu će odluku doneti Narodna skupština RS“ i pritvaranjem sudije Blagoja Jakšića, člana Saveta.\nNedavna ostavka sudije Milimira Lukića potkrepljuje sumnju da se postupak preispitivanja odluka prvog sastava VSS vrši proizvoljno i pod pritiscima.\nU takvoj situaciji, uz četiri stara člana koji ne mogu da odlučuju o pravilnosti svojih odluka, VSS nema većinu od 6 glasova neophodnu za donošenje odluka u postupku revizije. Šta više, i svaka druga odluka VSS, pa i ona o izboru predsednika sudova, gubi legitimitet jer VSS više nema ni sastav u kome sudije čine bar polovinu članova, suprotno standardima.\nUprkos tome, i pored svih navedenih okolnosti koje blokiraju dalje odlučivanje, VSS je održao dve sednice – 24.11.2011 i 1.12.2011 i, glasovima starih članova, odlučio u 33 slučaja nereizabranih sudija. Odlučivanje članova prvog sastava VSS o pravilnosti odluka koje su sami doneli jeste grubo kršenje prava na pravično suđenje od strane VSS i suprotno je i Ustavu Srbije i Evropskoj konvenciji.\nKrajnje je vreme da se zaustavi sunovrat prava koji sprovodi najviši organ sudske uprave. Ako tako rade najviši pravosudni funkcioneri naočigled javnosti i to kada odlučuju o pravima sudija, onda je jasno da će pravično suđenje biti ugroženo i ostalim građanima Srbije koji, bez pravnog znanja i novca, i inače imaju slabiju mogućnost pravne zaštite.\nDruštvo sudija Srbije uvereno je da se do pravne država ne može stići gaženjem prava uz obećanje da će kasnije biti bolje. Ne postoji nijedan preči interes od prava građana da žive bezbedno i dostojanstveno, uvereni da će njihova prava biti zaštićena pred nezavisnim i nepristrasnim sudom.\nVeoma zabrinuto postupanjem Visokog saveta sudstva, koje će imati dalekosežne loše posledice na vladavinu prava u Srbiji, Društvo sudija Srbije poziva sve organizacije i građane da se pridruže ovom apelu i zahtevaju zakonito i legitimno postupanje Visokog saveta sudstva.Originalni dokument mozete preuzeti ovde